Οι μνήμες ξυπνάνε τα παραμύθια – Μια ξεχωριστή έκθεση που συγκίνησε! | Οι παραμυθάδες\nΟι μνήμες ξυπνάνε τα παραμύθια – Μια ξεχωριστή έκθεση που συγκίνησε!\nPosted on 1 Ιουνίου 2015 by Aδελαϊδα\nΜε ιδαίτερη συγκίνηση, η Ομάδα Μελέτης, Διατήρησης και Διάδοσης του Λαϊκού Παραμυθιού και Παιχνιδιού «Οι Παραμυθάδες» και ο Σύλλογος Εκπαιδευτικών Πρωτοβάθμιας Εκπαίδευσης Ν. Καβάλας, φιλοξενήσαμε μέρος της συλλογής σπάνιων βιβλίων, του συλλέκτη Παύλου Μπαλογιάννη, δημιουργό του Μουσείου Ελληνικής Παιδείας στην Καλαμπάκα. Η έκθεση πραγματοποιήθηκε στο πλαίσιο των εκδηλώσεων «Μια ζωή παραμύθι» και περιλάμβανε βιβλία παραμυθιών αλλά και μύθους του Αισώπου.\nΆνοιξε τις πόρτες της για το κοινό της Καβάλας την Δευτέρα 25 Μαϊου και ολοκληρώθηκε την Πέμπτη, 28 Μαϊου, στην Καπναποθήκη, στην πλατεία Καπνεργάτη.\nΑπερίγραπτα τα συναισθήματα που μας κατέκλυσαν βλέποντας αυτό το υπέροχο υλικό! Ξύπνησαν μέσα μας φωνές παιδικές…ήταν σαν να βλέπαμε φωτογραφίες παλιών αγαπημένων φίλων, από χρόνια χαμένους που βρέθηκαν απρόσμενα κοντά μας. Ταξιδέψαμε πάλι πίσω, στα όμορφα χρόνια της αθώας ηλικίας. «Μαλάκωσε η ψυχή μου» μας είπε ένας από τους επισκέπτες μας, «νόμιζα πως άκουγα τους φίλους μου να τρέχουν και να παίζουν με τα κοντά παντελονάκια» είπε κάποιος άλλος και νομίζω ότι διατύπωσαν αυτό ακριβώς που νοιώσαμε όλοι!\nΜια βόλτα στην έκθεση\nΜε παραμύθια από ξένες χώρες ξεκινούσε ο επισκέπτης το «ταξίδι» του στον χώρο της έκθεσης. Παραμύθια από το Μεξικό, την Περσία, τον Αμαζόνιο και την γη των Ινδιάνων. Το παλαιότερο αυτής της κατηγορίας αφορούσε σε έκδοση του «Χίλιες και μια νύχτες» που τυπώθηκε το 1921.\nΠαραμύθια της Ανατολής – Χίλιες και μία νύχτες\nΑκολουθούσαν τα πολύ οικεία Κλασσικά εικονογραφημένα. Πολλοί ήταν εκείνοι που θυμήθηκαν ότι αγόραζαν με το χαρτζιλίκι της εβδομάδας τα αγαπημένα διηγήματα.\nΤα κλασσικά εικονογραφημένα\nΓια της Θείας Λένας τα βιβλία στήθηκε μια ιδιαίτερη γωνιά. Διηγηθήκαμε στα παιδιά των δημοτικών σχολείων που μας επισκέφθηκαν ότι, παλαιότερα, η συγκεκριμένη ραδιοφωνική εκπομπή ήταν η μόνη ίσως διασκέδαση των παιδιών. Το τραγούδι «παραμύθι -μύθι -μύθι, το κουκί και το ρεβύθι» έφερε χαμόγελα νοσταλγίας στους μεγάλους και πολύ κέφι στους μικρούς μας φίλους.\nΤα βιβλία της Θείας Λένας\nΟι μεγάλοι Παραμυθάδες όπως οι Αδερφοί Γκριμ, ο Άντερσεν, ο Περρώ, ο Όσκαρ Ουάιλντ συνέχιζαν την πορεία της παραμυθο-διαδρομής. Ποιος δεν βυθίστηκε στις ιστορίες τους, ποιος δεν αποκοιμήθηκε κάνοντας συντροφιά με τους γνωστούς ήρωες των παραμυθιών τους;\nΟι μεγάλοι παραμυθάδες\nΣτην πλευρά, όπου είχαν στηθεί βιβλία από εκδόσεις διάφορων εκδοτικών οίκων όπως ΕΚΔΟΣΕΙΣ ΑΣΤΗΡ, ΔΗΛΟΣ, ΑΓΚΥΡΑΣ, ΣΑΛΙΒΕΡΟΥ,ΠΑΠΑΔΟΠΟΥΛΟΥ, κ.α. ακούγαμε τους περισσότερους να μονολογούν : αχ, αυτό το είχα….και αυτό….ναι, βέβαια τα θυμάμαι…πού να τα έχω άραγε; πρέπει να τα ψάξω!\nΠαραμύθια διάφορων εκδοτικών οίκων\nΣτις προθήκες των ελληνικών παραμυθιών και των ελλήνων παραμυθάδων έκπληξη προκαλούσε το βιβλίο με παραμύθια που γράφτηκαν από τον Βάρναλη που οι περισσότεροι από εμάς τον γνωρίζουμε ως ποιητή μόνο. Φυσικά η Πηνελόπη Δέλτα δεν θα μπορούσε να λείπει όπως άλλωστε και η σειρά παραμυθιών από διάφορα μέρη της Ελλάδας (Στερεά Ελλάδα, Κρήτη,Πελοπόννησο) του Μερακλή.\nΚαι ακολουθούσαν οι έντεκα χάρτες-παραμύθια, οχτώ από τους οποίους απεικόνιζαν μύθους του Αισώπου. Μέσα σε τέσσερις εικόνες μπορούσε το παιδί να αναπτύξει όλον τον μύθο! Πολύ ιδιαίτερα κομμάτια και μας εντυπωσίασε το γεγονός ότι ελάχιστοι ήταν αυτοί που τα θυμόταν από τα σχολικά τους χρόνια.\nΠαραμύθια και μύθοι του Αισώπου σε χάρτες\nΚαι στο τέλος της διαδρομής περίμεναν τον επισκέπτη τα πιο ξεχωριστά βιβλία. Ένα βιβλίο το οποίο είναι η πρώτη συλλογή ελληνικών παραμυθιών. Εκδόθηκε στην Λειψία το 1864 μετά από αίτημα του αυστριακού πρέσβη στα Ιωάννινα, και είναι γραμμένο στην γερμανική γλώσσα. Δεν έχει ακόμη μεταφραστεί ολόκληρο, απ’ότι γνωρίζουμε. Τα υπόλοιπα πέντε ήταν αφιερωμένα στον Αίσωπο, στον πρώτο μυθοποιό, που έχει μεταφραστεί και εξακολουθεί να μεταφράζεται σε όλες τις γλώσσες! Ένα από αυτά, έκδοσης του 1862, ήταν εγχειρίδιο που χρησιμοποιούσαν μαθητές των αμερικανικών σχολείων στα μαθήματά τους.\nΜα το σπουδαιότερο για μας ήταν το βιβλίο με την πρώτη ελληνική συλλογή των Μύθων του Αισώπου, που εκδόθηκε το 1810 με χορηγία των αδελφών Ζωσιμάδων και φημολογείται πως μεταφράστηκε από τον Αδαμάντιο Κοραή.\nΕυχαριστούμε πολύ τον κ. Παύλο Μπαλογιάννη, που τόσο πρόθυμα μας παραχώρησε τέτοιους θησαυρούς. Ελπίζουμε και ευχόμαστε το Μουσείο Ελληνικής Παιδείας που ετοιμάζει στην Καλαμπάκα να γίνει πνεύμονας πολιτισμού για ολόκληρη την Ελλάδα και όχι μόνο!\nΤο απόγευμα της Δευτέρας πραγματοποιήθηκαν τα εγκαίνια της έκθεσης. Οικοδέσποινα της βραδιάς, η πρόεδρος του ΔΣ της Ομάδας των Παραμυθάδων χαιρέτισε την όλη διοργάνωση του εξαημέρου ευχαριστώντας όλους όσους συνέδραμαν στην πραγματοποίησή του. Ευχαρίστησε και τον Σύλλογο Εκπαιδευτικών Πρωτοβάθμιας Εκπαίδευσης Ν. Καβάλας, που έστω και την τελευταία στιγμή, αφουγκράστηκαν τις ανησυχίες μας και συμμετείχαν ως συνδιοργανωτές. Έτσι, η αντιπρόδερος του ΔΣ των εκπαιδευτικών Νίκη Θεοδοσίου, χαιρέτισε κι από την πλευρά της την όλη διοργάνωση.\nΣτα εγκαίνια έδωσε το παρόν και εκπρόσωπος από το Μουσείο Ελληνικής Παιδείας το οποίο και δάνεισε όλο αυτό το υλικό -με ιδιαίτερη χαρά- προκειμένου να γίνουμε όλοι μας αποδέκτες. Η συνεργάτης του Παύλου Μπαλογιάννη, Ντίνα Ψαρρή, μιλώντας εκ μέρους του, μας συγκίνησε μεταφέροντάς μας το πνεύμα και την διάθεση συνεργασίας που επιθυμούμε να δημιουργήσουμε, Παραμυθάδες και Μουσείο Ελληνικής Παιδείας (Διαβάστε τον χαιρετισμό του Παύλου Μπαλογιάννη στο τέλος του άρθρου).\nΗ βραδιά ολοκληρώθηκε με την καλεσμένη μας Μαρία Δημάση η οποία και ανέπτυξε με την μορφή της συζήτησης το θέμα «Το παραμύθι και οι διαπολιτισμικές διαδρομές του». Η Μαρία Δημάση είναι Αναπληρώτρια Καθηγήτρια στο γνωστικό αντικείμενο «Διδακτική γλώσσας και λογοτεχνίας στην Ελλάδα και στον παρευξείνιο χώρο». Με μεγάλη μας χαρά της προσφέραμε ως ένδειξη φιλίας ένα αναμνηστικό δώρο (ένα χειροποίητο μαγνητάκι των Παραμυθάδων, έργο της Ελένης Τσικρικώνη) καθώς και μια μπλούζα της ομάδας μας με το όνομά της γραμμένο πίσω, μιας κι έδειξε το ενδιαφέρον να συνταχθεί μαζί μας!\nΜια έκθεση για όλες τις ηλικίες\nΣτις 4 μέρες που λειτούργησε η έκθεση, πέρασε κόσμος και κόσμος. Από όλες τις ηλικίες. Από μικρά παιδιά με τους γονείς τους, οργανωμένες τάξεις δημοτικών σχολείων, φοιτητές, αλλά και μεγαλύτεροι που είχαν το δικό τους λόγο. Τα συναισθήματα διάφορα. Τα μικρότερα παιδιά θέλανε να πάρουνε τα βιβλία στα χέρια τους, να τα ξεφυλλίσουνε. Να γνωρίσουν τις ιστορίες αυτές να δούνε τις εικόνες. Μα κι οι μεγαλύτεροι θέλανε να τα πιάσουνε στα χέρια τους, για άλλο λόγο όμως…για να θυμηθούν τους εαυτούς τους δεκάδες χρόνια πριν.\nΧαρακτηριστικό είναι το σχόλιο που έγραψε η δεκάχρονη Αναστασία στο βιβλίο εντυπώσεων της έκθεσης: «Συγχαρητήρια πολλά κι διάφορα παραμύθια όταν μεγαλώσω θα κάνω κι εγώ συλλογή. Μπράβο.»\nΤα δώρα των φίλων!\nΣτις μέρες της έκθεσης, τα συναισθήματα ήταν ανάμικτα και για εμάς τους παραμυθάδες. Γίναμε δέκτες διαφόρων σχολίων που μας έδωσαν την ικανοποίηση και έδιωξαν την κούραση των προηγούμενων μηνών που είχε σωρευτεί από τον σχεδιάσμό της όλης διοργάνωσης. Αξίζει να αναφερθούμε σε δύο στιγμές που μας χάρισαν συγκίνηση!\nΑρχικά, μια φίλη μας έφερε ένα ψηφιακό δίσκο δεδομένων στον οποίο έχει καταγράψει την γιαγιά της -Αλεξάνδρα Δ.- να αφηγείται παραμύθια. Πρόκειται για δύο παραμύθια («Φερεντίνος και Γιολντέσα» και «Λέανδρος και Ηρώ» καθώς κι ένα τραγούδι που σύντομα θα τα αναρτήσουμε στην σελίδα μας.\nΈπειτα, ήταν η επίσκεψη στην έκθεση ενός ζευγαριού -συνταξιούχοι εκπαιδευτικοί. Αφού ξεναγήθηκαν και «ταξίδεψαν» στο χρόνο, μας ευχαρίστησαν κι έφυγαν. Μετά από καμιά ώρα όμως, ήρθαν και πάλι για να μας προσφέρουν δύο τόμους του περιοδικού «Η ζωή του παιδιού» έκδοσης του 1952 και 1955.\nΤους ευχαριστούμε μέσα από την καρδιά μας για την υποστήριξή τους!\nΗ έκθεση με την ματιά ενός φωτογράφου!\nΗ έκθεση φαίνεται πως προκάλεσε και το ενδιαφέρον των φωτογράφων. Έτσι, το μέλος μας και λάτρης της φωτογραφίας Μέλη Μίχα, μπήκε στον πειρασμό να συλλάβει τις στιγμές της έκθεσης μέσα από την δική της ματιά και ορίστε κάποιες από αυτές:\nΗ εφημερίδα «Πρωινή» για την έκθεση\nΗ εφημερίδα «Πρωινή», χορηγός επικοινωνίας των εκδηλώσεών μας, γράφει στο φύλλο της Τετάρτης 27ης Μαϊου 2015:\nΟ χαιρετισμός του συλλέκτη και προέδρου του Μουσείου Ελληνικής Παιδείας Παύλου Μπαλογιάννη με αφορμή την έκθεση στην Καβάλα\n«Κα Πρόεδρε του Συλλόγου των Παραμυθάδων,\nΣας ευχαριστώ θερμά για την πρόσκληση, αλλά δυστυχώς δεν μπορώ να παρευρίσκομαι στις εκδηλώσεις, παρόλο που θα το ήθελα πολύ.\nΑρχικά, θα ήθελα να συγχαρώ και εσάς και όλα τα μέλη του Συλλόγου για την εκδήλωση αυτή, που είμαι βέβαιος ότι θα στεφθεί με επιτυχία, όπως όλες οι εκδηλώσεις του Συλλόγου.\nΝα συγχαρώ επίσης το Σύλλογο Εκπαιδευτικών της Α/βάθμιας Εκπαίδευσης Καβάλας, συνδιοργανωτή της εκδήλωσης καθώς και την κα Δήμαρχο που είχε την ευαισθησία να στηρίξει την προσπάθεια σας αυτή.\nΗ πρώτη μου επαφή με το Σύλλογο των Παραμυθάδων έγινε τα προηγούμενα Χριστούγεννα στην Καλαμπάκα, όταν ο Χρήστος και η Δώρα, με την Κάλλω και τη Μάρω, ένα εξαιρετικό παραμύθι, άφησαν άφωνα όχι μόνο τα παιδιά της Καλαμπάκας αλλά και εμάς τους μεγάλους.\nΤους ζήλεψα για το μεράκι τους για προσφορά στα παιδιά, για τον τρόπο που προσέγγιζαν τις παιδικές ψυχές και για τον τρόπο που έδιναν τη δική τους ψυχή στα παιδιά.\nΑπό τότε γίναμε φίλοι με όλα τα παιδιά του Συλλόγου και σήμερα δίνεται η ευκαιρία να επαναλάβω για μια ακόμη φορά, ότι το Μουσείο Ελληνικής Παιδείας θεωρεί μεγάλη τιμή να συνεργάζεται με τον Σύλλογο Παραμυθάδων Καβάλας και ασφαλώς όλες του οι συλλογές θα είναι πάντα στη διάθεση του Συλλόγου.\nΕπιτρέψτε μου να σας συγχαρώ για μια ακόμη φορά και να σας παροτρύνω να συνεχίσετε το θεάρεστο αυτό έργο της πολύπλευρης προσφοράς στα παιδιά μέσα από το παραμύθι.\nΣυνεχίστε την προσπάθεια αυτή γιατί τα παιδιά της Καβάλας σας χρειάζονται. Συνεχίστε γιατί τα παιδιά της Μακεδονίας και της Θράκης σας έχουν ανάγκη. Συνεχίστε γιατί τα παιδιά της Ελλάδας σας περιμένουν….»\nτου Μουσείου Ελληνικής Παιδείας\nCategories: Τα νέα μας\t| Ετικέτες: Καβάλα,Καλαμπάκα,Μουσείο Ελληνικής Παιδείας,βιβλίο | Σχολιάστε\n608.660 προβολές σελίδων


ΠΡΟΚΛΗΤΙΚΗ ΤΟΥΡΚΙΚΗ ΜΚΟ «Δ.Θράκη το τελευταίο αιχμάλωτο έθνος στην Ευρώπη» « ta spor tis thrakis-Wordpress\nΠΡΟΚΛΗΤΙΚΗ ΤΟΥΡΚΙΚΗ ΜΚΟ «Δ.Θράκη το τελευταίο αιχμάλωτο έθνος στην Ευρώπη»\nΤελευταίο αιχμάλωτο έθνος στην Ευρώπη χαρακτηρίζει τη Δυτική Θράκη ο Φερρούχ Οζκάν,γνωστός από την εποχή της θητείας του ως προέδρου του αλυτρωτικού (όπως άλλωστε ακόμη… και μόνο από τον τίτλο τεκμαίρεται) «Συλλόγου Αλληλεγγύης Τούρκων Δυτικής Θράκης» (BTTDD). Τα τελευταία χρόνια συνεχίζει τον επικίνδυνο ρόλο του με έναν διαφορετικό φερετζέ, ως πρόεδρος άλλης μιας χρυσοπληρωμένης από το τούρκικο ΥΠΕΞ αλυτρωτικής ΜΚΟ, του λεγόμενου «Συλλόγου Τούρκων Ελλάδας» (YUNTURK).\nΟ εν λόγω κύριος έχει προκαλέσει επανειλημμένα με τα λόγια και τις πράξεις του – και θυμίζουμε ενδεικτικά την προ 4 περίπου μηνών δήλωσή του στην επίσημη ιστοσελίδα του τουρκοσωματείου του ότι «αν η Ελλάδα δεν αποδώσει στους Τούρκους της Δυτικής Θράκης τα δικαιώματά τους, θα γίνει χαμός»!\nΑπολαύστε την καινούρια ανάρτησή του:\nΔυτική Θράκη, το τελευταίο αιχμάλωτο έθνος στην Ευρώπη…Στην Ελλάδα οι Τούρκοι (Τουρκικής καταγωγής Έλληνες πολίτες) παρά τις κρατικές δεσμεύσεις δεν μπορούν να εκλέξουν τους μουφτήδες τους. Διότι η Αθήνα κήρυξε παράνομους τους μουφτήδες που εξέλεξαν. Οι Τούρκοι της Ελλάδας είναι υποχρεωμένοι να δεχτούν ως μουφτή αυτόν που κρίνει κατάλληλο το κράτος. Ο μουφτής που βρίσκεται επικεφαλής της τουρκικής μειονότητας έτσι, είναι υποχρεωμένος να υπηρετεί τις θρησκευτικές, εθνικές και ιστορικές εμμονές της Αθήνας…\nΑυτή η βαριά, ασυνείδητη και παράνομη κρατική καταπίεση βιώνεται στην Ελλάδα. Φαίνεται πως δεν έχει φαλιρίσει μόνο το οικονομικό σύστημα και η φήμη της Ελλάδας εντός της Ε.Ε. Ταυτόχρονα έχει πτωχεύσει και ο νόμος, τα ανθρώπινα δικαιώματα και η ελευθερία σκέψης.\nΜπορεί να εκπλήσσεστε από αυτά, διότι οι αναφορές της Ε.Ε. αυτά τα θέματα δεν τα θίγουν(σ.σ. Γιατί άραγε; Μήπως επειδή είναι απλώς…ανύπαρκτα;). Μπορεί να έρχονται στο μυαλό σας οι διαδηλώσεις στην Αθήνα. Μάλιστα ενδεχομένως βλέποντας τα, μπορεί να νομίσετε πως ο κόσμος είναι ελεύθερος να εκφράζει τις ιδέες του και την αντίδραση του.\nΑλλά εάν είστε μουσουλμάνος ή Τούρκος, τότε δεν μπορείτε να διαμαρτυρηθείτε για τίποτε…Ο τουρκικός πολιτισμός και η τουρκική γλώσσα στην Ελλάδα χάνονται. Με αργό και συστηματικό τρόπο… Οι Τούρκοι στην Ελλάδα ζούνε σε χωριά που οι ίδιοι ίδρυσαν, αλλά τώρα έχουν ονόματα που τους έδωσε η Αθήνα. Οι Τούρκοι που ζούνε σε εκείνα τα χώματα, μετά το χάσιμο του ηγέτη τους Σαδήκ Αχμέτ σε ένα ύποπτο τροχαίο ατύχημα (σ.σ. πάλι σπέκουλα πάνω σε ένα ακόμη απολύτως ανυπόστατο «θέμα»), δυσκολεύονται να συντηρήσουν την ελπίδα τους για το μέλλον. Πολλοί Τούρκοι εξαναγκάστηκαν να εγκαταλείψουν την Ελλάδα. Το ελληνορθόδοξο κράτος αναγκάζει τους τουρκικής καταγωγής πολίτες να εξελληνιστούν…».\nΣτην κυβέρνηση έχουν γνώση του τι γίνεται στην Θράκη αυτή τη στιγμή; Πως έχουν σκοπό να αντιμετωπίσουν τον εν λόγω κύριο;\nΔεκέμβριος 22, 2012 - Posted by\tsportisthrakis | ΕΘΝΙΚΑ ΘΕΜΑΤΑ, ΟΛΑ ΤΑ ΝΕΑ ΕΔΩ


Η σιωπή συνιστά συνενοχή | voskopoulos\n← Η ΔΥΝΑΜΗ ΤΟΥ ΑΚΡΟΑΤΗΡΙΟΥ, ΓΡΗΓΟΡΗΣ ΑΓΓΕΛΙΔΗΣ\nΣυνέντευξη στο SBS, Αυστραλία →\nΕδώ και τρία κάποιοι έχουμε επισημάνει τις παραβιάσεις στα ανθρώπινα δικαιώματα που λαμβάνουν χώρα στην Ελλάδα. Η Χάρτα Θεμελιωδών Δικαιωμάτων της ΕΕ παραβιάζεται συστηματικά, ένα γεγονός που περνάει απαρατήρητο από πολλούς. Αν για τον απλό πολίτη αυτό αποτελεί μία παράπλευρη απώλεια της έλλειψης ενημέρωσης για τους πανεπιστημιακούς αποτελεί μία ακαδημαϊκή ανεπάρκεια που δεν επιδέχεται οντολογική αμφισβήτηση. Ουσιαστικά αυτό αναιρεί το ρόλο τους ως φορείς πολιτικής κοινωνικοποίησης και σηματοδοτεί την αποστασιοποίησή τους από την κοινωνία.\nΗ πρόσφατη δημοσιοποίηση της επιστολής 20 συνδικάτων, οργανώσεων ανθρωπίνων δικαιωμάτων και κινημάτων από όλη την Ευρώπη αποτελεί μόνο την κορυφή του παγόβουνου της αποκαθήλωσης των αξιών και αρχών από το ευρωπαϊκό μοντέλο διακυβέρνησης. Όπως επισημαίνεται στην επιστολή «το Ευρωπαϊκό Κοινοβούλιο πρέπει να χρησιμοποιήσει τις εξουσίες του για να διερευνήσει τις παραβιάσεις και να ξεκινήσει μια διαδικασία με βάση το άρθρο 7 της Συνθήκης της ΕΕ. Η επιστολή μας παρέχει μια στέρεα βάση για να γίνει κάτι τέτοιο. Είναι δύσκολο να βρούμε έστω κι ένα άρθρο στο Χάρτη Θεμελιωδών Δικαιωμάτων που να μην παραβιάζεται σήμερα από την ελληνική κυβέρνηση», δήλωσε ο Πρόεδρος της Ευρωπαϊκής Ένωσης για την Υπεράσπιση των Ανθρωπίνων Δικαιωμάτων. Η Ελλάδα περνά τον έκτο χρόνο ύφεσης με την ανεργία να είναι σε επίπεδα ρεκόρ και 57,9% των νέων να βρίσκονται εκτός αγοράς εργασίας. Δεκάδες χιλιάδες άνθρωποι είναι χωρίς πρόσβαση στην υγεία και στον ηλεκτρισμό, ενώ άλλες βασικές δημόσιες υπηρεσίες, όπως η εκπαίδευση, διαλύονται. Όσοι διαδηλώνουν ενάντια στην κατάσταση αυτή αντιμετωπίζονται με υπέρμετρη βία και συχνά απειλείται η ζωή τους…Είναι αυτό το μέλλον για όλους τους Ευρωπαίους; Ποια χώρα έχει σειρά για να δει τέτοια φαινόμενα; Όταν είμαστε αντιμέτωποι με τέτοιες παραβιάσεις, η αδράνεια σημαίνει συνενοχή. Η Ευρωβουλή πρέπει να δράσει έστω και την τελευταία στιγμή και να πει ότι τα ανθρώπινα δικαιώματα δε μπορούν να θυσιάζονται για κανένα λόγο. Οι άνθρωποι δεν είναι αριθμοί».\nΕίχα γράψει στο πρόσφατο παρελθόν ότι η Νέα Ευρώπη οικοδομείται με όρους διαχειριστικής και οργανωτικής βαρβαρότητας, δημοκρατικού κενού και αξιών. Οδηγεί τους πολίτες σε διλήμματα επιβίωσης, διλήμματα επιλογών. Παραβιάζονται καταστατικοί κανόνες που αφορούν την ανθρώπινη αξιοπρέπεια, την παροχή δημόσιων αγαθών, την ελευθερία, τη συμμετοχή και τη συνταγματική τάξη.\nΟ προβληματισμός αυτός έχει αρχίσει να διαχέεται στα Ευρωπαϊκά Όργανα και fora. Η Επιτροπή Απασχόλησης και Κοινωνικών Υποθέσεων του Ευρωπαϊκού Κοινοβουλίου υπογραμμίζει την παραβίαση της Συνθήκης της Λισαβόνας και του Κοινωνικού Χάρτη του Συμβουλίου της Ευρώπης. Επισημαίνει με σαφήνεια ότι τα περιοριστικά μέτρα προκάλεσαν μαζική φτωχοποίηση σε Ελλάδα, Κύπρο, Ιρλανδία και Πορτογαλία. Την ίδια στιγμή το ΕΚ δημοσιοποιεί τον προβληματισμό του για τον ρόλο της τρόικα στην Ευρώπη και απαιτεί αλλαγές στον τρόπο παρέμβασης της. Το ίδιο έπραξε στο πρόσφατο παρελθόν και ανεξάρτητος Σύμβουλος του ΟΗΕ όταν αναφέρθηκε στην παραβίαση των ανθρωπίνων δικαιωμάτων στην Ελλάδα με αφορμή τη σύναψη των δανειακών συμβάσεων.\nΤα παραπάνω αποτελούν πρωτογενές υλικό σε επίπεδο πολιτικής και δικαιικής τάξης που δεν χρησιμοποιήθηκε από την πολιτική και πνευματική ηγεσία του τόπου. Οι διανοούμενοι, αν υπάρχουν σήμερα, αρνήθηκαν δια της απουσίας τους να ενεργοποιήσουν ένα δημόσιο διάλογο κοινωνικού και πολιτικού προβληματισμού για το μέλλον της χώρας και της ΕΕ. Αποποιήθηκαν τον παρεμβατικό και δημιουργικό τους ρόλο και βυθίστηκαν σε μία κατάσταση εσωστρέφειας.\nΣύμφωνα με τον Β. Φίλια, «ο διανοούμενος στην κοινωνία λειτουργεί δικαιωματικά ως δημιουργός αλλά και ως προπαγανδιστής και κριτικός των ιδεών… εκφράζει μία εσώτατη προσωπική ανάγκη για να δοθεί ένα νόημα στη ζωή με τη βοήθεια της γνώσης… Δέχεται νωρίτερα και εντονότερα πνευματικά ερεθίσματα…[λειτουργεί] ως ανεξάρτητη και μοναδική προσωπικότητα».\nΑυτό που καταγράφουμε σήμερα στους κύκλους των αυτόκλητων διανοούμενων είναι ένα κενό δημιουργικής εμπλοκής, έλλειψη παρεμβατικής ικανότητας και κριτικού πνεύματος, συνειδητή ή υποσυνείδητη αυτοαναίρεση τους ρόλου τους, έλλειψη αντανακλαστικών και αξιολόγησης πολιτικο-κοινωνικών ερεθισμάτων. Σε κάθε περίπτωση διανοούμενοι και πανεπιστημιακοί φαίνεται να μην αποτελούν «ανεξάρτητες και μοναδικές προσωπικότητες».\nTagged Γ. Βοσκόπουλος


Αναρτήθηκε στις 28.11.2018\nΤα αυξημένα κρούσματα εγκληματικότητας που παρατηρούνται τον τελευταίο καιρό σε περιοχές του Δήμου Βέλου-Βόχας επιχειρεί να σταματήσει με προσωπική του παρέμβαση ο Δήμαρχος της περιοχής Αννίβας Παπακυριάκος.\nΟ Δήμαρχος είχε συνάντηση με τον Αστυνομικό Διευθυντή Κορινθίας και ζήτησε την γενναία ενίσχυση του Α.Τ. Βραχατίου ενώ ο τελευταίος ευχαρίστησε το Δήμαρχο για τη δωρεά ενός οχήματος 4χ4.\nΟ Δήμαρχος υποσχέθηκε ότι θα συνεχίσει τις προσπάθειες για περαιτέρω ενίσχυση του Α.Τ. της περιοχής με τη χρηματοδότηση της αγοράς ενός ακόμη οχήματος.\nΟ Αστυνομικός Διευθυντής Κορινθίας Ταξίαρχος κ. Σ. Σκλάβος επισκέφθηκε σήμερα Τετάρτη 28 Νοεμβρίου 2018 το Δήμαρχο Βέλου Βόχας κ. Αννίβα Παπακυριάκο.\nΟΡΟΙ - ΛΕΞΕΙΣ ΚΛΕΙΔΙΑ: Βέλο, Παπακυριάκος,


O δήθεν «μάγος» που θα μείνει μόνος του… | Εφημερίδα E – Grammi – Γαλάτσι\nHome Top News O δήθεν «μάγος» που θα μείνει μόνος του…\nΜια φορά και έναν καιρό ήταν ένας νέος, άσημος μάγος. Ήταν όμως σπουδαίος στα «μαγικά κόλπα» και ο κόσμος άρχισε σιγά-σιγά να τον θαυμάζει για την τέχνη του. Είχε μία ζωή κρυφή, γεμάτη διαφορετικές διαδρομές και προκλήσεις, με επιτυχίες αλλά και αποτυχίες. Και για ένα απρόσμενο λόγο ήταν αυτό το μυστήριο της ζωής του που τον είχαν κάνει ακόμη πιο ξακουστό.\nO άσημος μάγος ζούσε σε μια πόλη που ήταν μικρή, ήσυχη, κάτω από τη σκιά μιας όμορφης και καταπράσινης λοφοσειράς. Μιας πόλης με ιστορία και κυρίως με πολύ καλούς ανθρώπους. Ο μάγος ήθελε – έτσι έλεγε σε κοντινούς του ανθρώπους – να γίνει κάποτε ο κυβερνήτης της πόλης, γιατί πίστευε ότι αυτός θα μπορούσε να φέρει τη μαγεία του στην πόλη και τη ζωή των κατοίκων της.\nΟ μάγος χρειάσθηκε να μαζέψει γύρω του βοηθούς παλιούς και νέους από κάθε γωνιά της πολιτείας. Και όλοι μαζί να πείσουν τον κάθε πολίτη ότι η αυριανή μέρα μαζί τους θα ήταν καλύτερη. Ότι θα χτίσουν και θα διορθώσουν ό,τι ήταν παρατημένο και κατεστραμμένο. Σε μια πόλη λαμπρή, με πλατείες και πολύ πράσινο, μια πόλη καθαρή που θα έλαμπε, μια πόλη που δε θα είχε να ζηλέψει τίποτε και από τα καλύτερα βασίλεια του υπόλοιπου κόσμου.\nΚαι μια Κυριακή, αργά το βράδυ, με τα μαγικά του κόλπα και με τη βοήθεια του λαού κατάφερε ν’ ανέβει στο θρόνο.\nΚυβερνήτης πλέον ο μάγος, κάθε πρωί μάζευε τους ακολούθους του και τους έδινε οδηγίες. Έλεγε διαφορετικά, πολλές φορές παράξενα λόγια. Έβλεπε οράματα και τα περιέγραφε στους υπηκόους του. «Αυτό κι εκείνο θα κάνω. Θ’ αργήσω – βέβαια – γιατί παρέλαβα το χάος, αλλά μια μέρα όλα όσα σας λέω θα γίνουν έργο».\nΤα πρώτα χρόνια ο λαός τα άκουγε και τα πίστευε όλα αυτά.\nΣιγά – σιγά όμως, όπως γίνεται δυστυχώς πάντα, κοντά στους πολύτιμους συνεργάτες του μαζεύτηκαν πολλοί που τον κολάκευαν, του έδειχναν ότι – τάχα – τον θαύμαζαν και του μιλούσαν με δέος. Άνθρωποι που έλεγαν πολλά, αλλά έκαναν λίγα. Μεθυσμένος από την εξουσία, λησμόνησε από πού ξεκίνησε. Απέκτησε αλαζονική συμπεριφορά κι έπαψε να τηρεί ακόμα και εκείνα που είχε υποσχεθεί στο λαό.\nΑντιθέτως, όποιος του έφερνε κακά μαντάτα, λέγοντάς του την πικρή αλήθεια ή διαφωνούσε μαζί του, έχανε την εύνοια που είχε.\nΚαι περνούσαν τα χρόνια. Η αρχική αίγλη του καινούριου κι ελπιδοφόρου, άρχισε να ξεφτίζει. Στον ουρανό της πολιτείας μαζεύτηκαν τα μαύρα σύννεφα. Ο άνεμος της αλλαγής δε φυσούσε πια για να τα διώξει. Και το χειρότερο, δεν πάρθηκαν τα μέτρα που έπρεπε, οι συνεργασίες δεν έγιναν ποτέ. Χάθηκε η τεράστια δύναμή της αρχικής προσπάθειας: οι αιχμηρές πλευρές, οι ριζοσπαστικές πρωτοβουλίες.\nΟ μάγος κάποια στιγμή ψυχανεμίστηκε την προβληματική κατάσταση. Κοίταξε γύρω του πώς ζούσαν οι υπήκοοί του, και πώς έκριναν την τακτική της διοίκησης του. Και αυτό που είδε, δεν του άρεσε καθόλου. Κάλεσε λοιπόν τους ακολούθους που είχε απομακρύνει.\nΜήπως τελικά κάνει κάτι λάθος; Μήπως τα μαγικά του κόλπα δεν έβγαζαν πουθενά; Μήπως ερχόταν η ώρα να μοιρασθεί τα μυστικά του με κάποιους άλλους; Μήπως η μαγεία να δώσει τη θέση της στη γνώση και την επιστήμη;\n«Είναι επικίνδυνο, ξέρεις», του είπε ένας παλιός σύμβουλος του, «είναι πολύ επικίνδυνο να βρίσκεσαι διαρκώς τόσο κοντά στη φωτιά. Και ίσως, έχεις πάψει να βλέπεις καθαρά, όχι μονάχα τον μακρινό ορίζοντα μα και τον δρόμο που περπατάς». Ο μάγος – κυβερνήτης όμως δεν τον άκουσε. Τον έδιωξε με κραυγές…\n«Θα πορεύομαι μόνος μου. Για πάντα! Θα ακολουθώ τα οράματά μου και όσοι άλλοι δεν μπορούν να τα δουν, να εξαφανισθούν από προσώπου γης. Τους εξορίζω μακριά μου!», είπε και ξαναγύρισε στο εργαστήριό του, ετοιμάζοντας τα επόμενα μαγικά του κόλπα.\nΜια φορά κι έναν καιρό, ήταν ένας μάγος, μα, όπως γνωρίζουμε, η μετατροπή των κοινών μετάλλων σε χρυσό δεν γίνεται με μαγικά ξόρκια, σε μυστικά εργαστήρια. Οι μαγείες και οι αλχημείες, όπως τα κύματα, με τον καιρό θ’ αφήσουν στη θέση της πέτρας, άγονη άμμο, έτσι και στη θέση της ελπίδας, θα έρθει η αγανάκτηση και ο θυμός.\nΚαι δυστυχώς το παραμύθι αυτό δε θα τελειώσει όπως όλα: Έζησαν αυτοί καλά, εμείς όμως;\nΥ.Γ. Κάθε ομοιότητα με πρόσωπα και καταστάσεις στην πόλη μας είναι συμπτωματική.\nTags: O δήθεν «μάγος» που θα μείνει μόνος του…Ανεξάρτητη Δημοτική Κίνηση ΓαλατσίουΓαλάτσιΚώστας Ζώμπος\nΘα τα καταφέρουν; Ποιος θα είναι ο νικητής στο survivor του Γαλατσίου;


Η ΕΔΟΚ βάζει «στοπ» στο σποτ των Cream Crackers - The Grill Magazine\nH Ε.Ι. Παπαδόπουλος Α.Ε. δεσμεύτηκε να τo αποσύρει\nΕπιστολή με την οποία εξέφρασε την έντονη δυσαρέσκειά της για το πιο πρόσφατο διαφημιστικό σποτ της για τα Cream Crackers απέστειλε η ΕΔΟΚ στην εταιρεία Ε.Ι. Παπαδόπουλος Α.Ε., ζητώντας να αποσυρθεί, καθώς εξαπολύει, επί της ουσίας, επίθεση εναντίον του ελληνικού αρνιού.\nΣε απάντησή της η Διευθύνουσα Σύμβουλος της εταιρείας, Ιωάννα Παπαδοπούλου, εξέφρασε τη λύπη της για την ενόχληση που προκάλεσε η συγκεκριμένη διαφήμιση και διαβεβαίωσε ότι το εν λόγω σποτ θα αποσυρθεί νωρίτερα από το προβλεπόμενο.\nΗ ΕΛΟΠΥ στηρίζει το Χαμόγελο του Παιδιού


Υγιεινή διατροφή με αυστηρώς αρκαδικά προϊόντα!\nΓνωρίστε τον Θάνο και τις συνταγές του, οι οποίες έλκουν καταγωγή από την Αρκαδία!\nO Θάνος Ταμπάκης έχει καταγωγή από τα Δολιανά Αρκαδίας και τον Πλάτανο Αρκαδίας, δυο χωριά με πολύ πράσινο και μεγάλη παράδοση.\nΜεγάλωσε στα Δολιανά και τα καλοκαίρια επισκεπτόταν τον Πλάτανο, όπου ο παππούς του είχε μια παραδοσιακή χασαποταβέρνα. Εκεί "κόλλησε" το μικρόβιο της μαγειρικής.\nΕκεί έγινε και η πρώτη επαφή του με τη κουζίνα. Στη συνέχεια αποφάσισε να δουλέψει το μαγαζί του παππού του, μαζί με τον πατέρα του, ο οποίος είναι και εκείνος μάγειρας, συνεχίζοντας την παράδοση.\n"Από τον πατέρα μου έμαθα πολλά πράγματα για την παραδοσιακή κουζίνα της Αρκαδίας, μια κουζίνα που με ιντρίγκαρε και με έκανε να θέλω να ασχοληθώ με την ανάδειξη του τόπου μου και να κάνω γνωστά στο ευρύ κοινό τα παραδοσιακά μας προϊόντα, γιατί πραγματικά αξίζουν για την αξεπέραστη ποιότητα τους."\nΠάντα είχε στο μυαλό του να κάνει μια τέτοια προώθηση. Με την καραντίνα του δόθηκε η ευκαιρία να φτιάξει δικό του κανάλι στην πλατφόρμα του youtube.\n"H καραντίνα αξιοποιήθηκε μαγειρικά με αποτέλεσμα τη δημιουργία του καναλιού μου. Όνειρό μου είναι να πραγματοποιήσω γυρίσματα σε εξωτερικό χώρο με φόντο διαφορά όμορφα τόπια της Αρκαδίας και να μαγειρεύω, παρέα με ντόπιους,τοπικές συνταγές."\nΠαρακάτω θα δείτε ένα κέικ χωρίς αλεύρι και ελάχιστη καστανή ζάχαρη, με τοπικά υλικά Αρκαδίας.\nΠερισσότερες εύκολες και γρήγορες συνταγές θα βρείτε ΕΔΩ.\n3 αυγά μεγάλα Κανδήλας\n250 γρ. μέλι Βυτίνας\nΓαρύφαλλο και κανέλα κ.π.\n2 μήλα Τριπόλεως\nΓια τον πάτο του ταψιού\nΑλέθουμε τη βρόμη στο μπλέντερ μέχρι να γίνει σκόνη και την τοποθετούμε σε ένα μεγάλο μπολ. Στην συνέχεια ρίχνουμε στο μπλέντερ το μέλι, τον χυμό από το πορτοκάλι και τα χτυπάμε μέχρι να αραιώσει το μέλι.\nΣτη συνέχεια τα ρίχνουμε και αυτά μέσα στο μπολ με τη βρόμη.\nΣυνεχίζουμε με το γάλα και τα υπόλοιπα υλικά εκτός από τα μήλα, το βούτυρο και τη ζάχαρη.\nΑνακατεύουμε πολύ καλά μέχρι να γίνει ένα ομοιόμορφο μείγμα. Αφού τελειώσουμε με αυτή τη διαδικασία, σε ένα μικρό ταψάκι τοποθετούμε αντικολλητικό χαρτί στο οποίο θα βάλουμε το βούτυρο, την καστανή ζάχαρη και και τα μήλα κομμένα σε χοντρές φέτες, το ένα δίπλα στο άλλο.\nΣτη συνέχεια θα ρίξουμε στο ταψί μας το μείγμα με τη βρόμη και θα ψήσουμε στους 175 βαθμούς για 45 λεπτά περίπου. Ελέγχουμε με μαχαίρι αν είναι έτοιμο τρυπώντας το στο κέντρο.\nΌταν είναι έτοιμο, βγάζουμε από τον φούρνο και σερβίρουμε γυρνώντας το κέικ μας ανάποδα, με την κάτω πλευρά προς τα επάνω.


Ήμασταν και εμείς στην Αμοργό για το Authentic Big Blue\nYou are at:Home»Υγεία & Ομορφιά»Talk about Sex»Ήμασταν και εμείς στην Αμοργό για το Authentic Big Blue\nBy 29/09/2017 2 views\nΤην περασμένη Δευτέρα στην Αμοργό έλαβε χώρα το πρώτο διεθνές τουρνουά ελεύθερης κατάδυσης Authentic Big Blue. Αν κρίνουμε από το αποτέλεσμα, η διοργάνωση θα γίνει θεσμός μέσα στα επόμενα χρόνια.\nΠαγκόσμιοι πρωταθλητές και κορυφαίοι δύτες από την Ελλάδα καταδύονται με μία ανάσα στα νερά της Αγίας Άννας, κάτω από το μοναστήρι της Χοζοβιώτισσας, μέρος όπου πραγματοποιήθηκαν τα γυρίσματα της ταινίας-σταθμός για την ελεύθερη κατάδυση, «Απέραντο Γαλάζιο», του Luc Besson.\nΟι μεγάλες επιδόσεις και τα εθνικά ρεκόρ χαρακτηρίζουν το αγωνιστικό μέρος του Authentic Big Blue.\nΞεχώρισαν, ο παγκόσμιος πρωταθλητής Miguel Lozano, ο Ιταλός πρωταθλητής Homar Leuci, ο Γιάννης Κοθωνίδης, ο Χρήστος Παπαδόπουλος και ο Τούρκος Mehmer Arikok στους άνδρες. Όσον αφορά τις γυναίκες, η Κύπρια Μαρία Σίττη πέτυχε εθνικό ρεκόρ, ενώ ρεκόρ Τουρκίας πέτυχε και η Fatma Uruk. Το Authentic Big Blue χάρισε δυνατές συγκινήσεις και θεαματικές εικόνες στο κοινό της Αμοργού.\nΤο παρόν έδωσαν στην διοργάνωση και ο πρωταγωνιστής του «Απέραντου Γαλάζιου», Jean – Marc Barr και ο Gregory Forstner που υποδύθηκε στην ταινία τον Enzo Maiiorca σε νεαρή ηλικία. Σκοπός της ομάδας του Authentic Big Blue είναι να καθιερώσει την Αμοργό ως αγωνιστικό και προπονητικό κέντρο ελεύθερης κατάδυσης το οποίο θα προσελκύει καταδύτες από όλες τις μεριές του πλανήτη.\nPrevious ArticleΧοιρινά παϊδάκια με ροδάκινο και αρωματικό βούτυρο\nNext Article Νόμπελ Ιατρικής σε τρεις επιστήμονες για το βιολογικό ρολόι


Έκλειψη Νοεμβρίου 2021: Τα 4 ζώδια που θα γονατίσει η μεγαλύτερη έκλειψη του αιώνα - Glance\nΈκλειψη Νοεμβρίου 2021: Τα 4 ζώδια που θα γονατίσει η μεγαλύτερη έκλειψη του αιώνα\n16 Νοεμβρίου 2021 11:50\nΘέλετε να μάθετε ποια είναι τα ζώδια που θα γονατίσει η μεγαλύτερη έκλειψη Σελήνης του αιώνα;\nΜάλιστα, πρόκειται για τη μεγαλύτερη μερική έκλειψη Σελήνης του αιώνα.\nΟι εκλείψεις είναι αρκετά γνωστό πως φέρνουν ραγδαίες αλλαγές και αναταράξεις, όχι πάντα με αρνητική χροιά. Όμως η συγκεκριμένη σεληνιακή συγκυρία, θα προκαλέσει σε 4 ζώδια μία έξτρα αστρολογική αναστάτωση.\nΠοια ζώδια όμως θα επηρεαστούν σημαντικά από την έκλειψη και πόσο;\nΗ έκλειψη αυτή, μπορεί να αλλάξει κατά πολύ τις συνθήκες στη ζωή σας. Οι τομείς που «χτυπάει» είναι η οικογένεια και το σπίτι και τα επαγγελματικά. Δώστε σημασία και προσοχή στις σχέσεις σας είτε επαγγελματικές είναι προσωπικές για να αποφύγετε ρήξεις. Μία μετακόμιση, δεν είναι καθόλου απίθανη καθώς η αλλαγή στον χώρο του σπιτιού αναμένεται. Μετακόμιση μ το ταίρι σας, ή ένα νέο μέλος στην οικογένεια, μπορεί να είναι ένα από τα θέματα που θα κληθείτε να αντιμετωπίσετε. Μην ξεχνάτε να δώσετε μεγάλη σημασία στην υγεία σας και τη φυσική σας κατάσταση.\nΈκλειψη Νοεμβρίου 2021\nΠροηγούμενο άρθροDaily Ζώδια: Οι αστρολογικές προβλέψεις για σήμερα Τρίτη (16/11)\nΕπόμενο άρθροTrends & tips Ψηλές γυναικείες γόβες σε έντονα χρώματα για τις βραδινές σου εμφανίσεις!\nΆση Μπήλιου: Πώς μας επηρεάζει η έκλειψη στον άξονα Ταύρου – Σκορπιού σήμερα;\nΟι αστρολογικές προβλέψεις από την Άση Μπήλιου στην εκπομπή [email protected] Δείτε στο βίντεο πώς μας επηρεάζει η έκλειψη στον άξονα Ταύρου-Σκορπιού σήμερα.\nΈρχεται η μεγαλύτερη έκλειψη σελήνης του αιώνα – Οι φόβοι και οι καταστροφικές προφητείες γύρω από το κόκκινο φεγγάρι\nΘέλετε να μάθετε για τη μεγαλύτερη έκλειψη Σελήνης του αιώνα και τους φόβους και τις προφητείες γύρω από το κόκκινο φεγγάρι; Στις 19 Νοεμβρίου, το...\nΜαρία Αρβανίτη - 17 Νοεμβρίου 2021 0\nΘέλετε να μάθετε ποια ζώδια θα επηρεάσει η πανσέληνος Νοεμβρίου και θα φέρει τα πάνω-κάτω; Στις 19 Νοεμβρίου, είναι μία ημερομηνία πολύ σημαντική, καθώς η...\nΥπερπανσέληνος και έκλειψη σελήνης μαζί! Θα ειναι ορατή η έκλειψη από την Ελλάδα;\nΑκόμη μια υπερπανσέληνος -η δεύτερη του έτους και η πιο μεγάλη για φέτος- θα λάβει χώρα νωρίς την Τετάρτη 26 Μαΐου (βράδυ Τρίτης). Για μια ακόμη...


Τιμές Opel Mokka: Από 20.990€ - Για 1.4Τ με όφελος απόσυρσης - gocar.gr - Περιοδικό αυτοκινήτου\nΑνακοινώθηκε ο τιμοκατάλογος του νέου μικρού SUV της Opel. To Mokka φέρει τη σχεδιαστική ταυτότητα της σύγχρονης γκάμας Opel και δίνει έμφαση στην ποιότητα κατασκευής και την πρακτικότητα. Δανείζεται στοιχεία από το Insignia και το Astra και έχει χώρους για πέντε επιβάτες και αποσκευές 356 λίτρων ή 1372 λίτρα με αναδιπλωμένα τα πίσω καθίσματα.\nΗ γκάμα κινητήρων περιλαμβάνει ένα βενζίνης 1,4 λίτρων με turbo που αποδίδει 140 ίππους και ένα diesel 1.686 κ.εκ. με 130 ίππους. Η έκδοση 1.4Τ έχει κίνηση και στους τέσσερις τροχούς, ενώ στην 1,7CDTI θα υπάρχει επιλογή μεταξύ προσθιοκίνητης ή AWD. Όλοι οι κινητήρες εφοδιάζονται με σύστημα start-stop και υπάρχουν δύο πακέτα εξοπλισμού Edition και Cosmo.\nΜηχανικό, 6 σχέσεων AWD\n1.7 CDTI ecoFLEX®\nΟι αναγραφόμενες τιμές είναι ενδεικτικές και ΔΕΝ συμπεριλαμβάνουν έξοδα ταξινόμησης πινακίδων και τέλη κυκλοφορίας.\nΟι ανωτέρω τιμές επιβαρύνονται με μεταφορικά αξίας 249 € (συμπεριλαμβανομένου ΦΠΑ).\nΔείτε τον πλήρη τιμοκατάλογο με τα στοιχεία εξοπλισού και τα τεχνικά χαρακτηριστικά κάθε έκδοσης εδώ


Eξοπλισμος για χαμστερ\nAdmin Την / Το Δευ Μαρ 07, 2011 10:53 pm\nΘελετε το χαμστερακι σας να ειναι χαρουμενο και ασφαλες? Θελετε να μην βαριετε και να ειναι ψυχολογικα υγιες?\nΤο καλυτερο που μπορειτε να κανετε για να επιτυχετε τα παραπανω,εκτος απο την αγαπη και τη φροντιδα που θα του δινετε,ειναι να βρειτε τον ιδανικο εξοπλισμο.\nΚαταρχας,θα πρεπει να αποφασησετε ποσα χαμστερακια θα αποκτησετε. Καποιες ρατσες,θελουν να εχουν παρεα το ειδος τους,καποια αλλα ομως οχι. Εκτος απο αυτο ομως, μην ξεχνατε πως δυο χαμστερ του αντιθετου φυλου θα ζευγαρωσουν καποια στιγμη. Ειστε ετοιμος για κατι τετοιο? Θελει πολυ φροντιδα και υπευθυνοτητα. Τα συριαν χαμστερ(με βαση τις υπολοιπες ρατσες θεωρουνται τα πιο μεγαλα σε μεγεθος.) ειναι κυριως μοναχικα ζωακια. Δεν θα τους αρεσε να ζουν μαζι με αλλα χαμστερ,κυριως οταν ενηλικιωθουν. Αντιθετα,τα νανακια μπορουν να ζησουν ομαδικα.\nΤα κυριοτερα που χρειαζεται το χαμστερ ειναι τα παρακατω:\n-Κλουβι: Προτιμηστε ευρυχωρο κλουβι χωρις καγκελενιο πατο η' πλαστικη ευρυχωρη γυαλα. Για περισσοτερη διασκεδαση,αγοραστε κλουβακι που περιεχει εξωτερικους σωληνες. Ετσι,το χαμστερ σας θα ευχαριστηθει πολλες ωρες παιχνιδιου. Τα κλουβια συνηθως κοστιζουν απο 20ευρω-60ευρω. Παντα βεβαια αναλογα με τις τιμες του καταστηματος και τις προτιμησεις σας.\n-Μπωλ φαγητου/ποτιστρα:Σιγουρα χρειαζεστε ενα μπωλ για την τροφη του και ποτιστρα για το νερο του. Στην αγορα υπαρχουν κεραμικα,πλαστικα,ανοξειδωτα πιατακια. Ολα ειναι καταληλα. Εγω προτιμαω τα πλαστικα με γατζακια οπου πιανονται στα καγκελα αλλα και το κεραμικο,που ειναι βαρυ και δεν μπορει να το αναποδωγυρησει. Οι ποτιστρες συνηθως ειναι πλαστικες με μεταλικο στομιο στο τελος. Μεσα περιεχεται με μπιλια,που βοηθαει ετσι ωστε η ποσοτητα του νερου να τρεχει σιγα-σιγα για να μην πνιγει το χαμστερ. Το ιδιο ισχυει και για τα ινδικα χοιριδια,κουνελια κ.α\n-Σπιτακι:Μην ξεχνατε πως το χαμστερακι σας ειναι νυκτοβιο ζωακι και ευαισθητο στο κρυο. Ενα σπιτακι ειναι το καταληλο για αυτο! Το προστατευει απο το κρυο,απο το εντονο φως της ημερας και ειναι κατι σαν καταφυγιο για εκεινο. Στην αγορα υπαρχουν πλαστικα σπιτακια σε διαφορα σχεδια, ξυλινα(πιο ζεστα και καταληλο για να ακονιζει τα δοντια του) και υφασματινα(μερικα γεμισμενα με βαμβακι η' καποιο αλλο υλικο). Τα δυο πρωτα ειναι καταληλοτερα. Το υφασματινο συνηθως το δαγκωνουν και πιθανον να καταπιουν καποια ινα,κατι που δεν ειναι και τοσο καλο. Επισης,αν ο μικρος σας φιλος δεν εχει μαθει να πηγαινει στο "μερος" του η' στην τουαλετα του,ειναι πιθανο να κατουρησει μεσα σε αυτο,κατι που δυσκολευει το καθαρισμο του.\n-Ροδα:Στο εμποριο υπαρχουν σε πολλα χρωμματα,μεγεθη και υλικα. Προτιμηστε τις πλαστικες ροδες που δεν εχουν μεσα τους κενα. Αν εχουν κενα,ειναι πολυ πιθανον να τραυματιστει ελαφρα το χαμστερακι η' ακομα χειροτερα να σπασει το ποδαρακι του. Υπαρχουν και εξωτερικες ροδες, ροδες δηλαδη που κανουν για εξω απο το κλουβι. Αν βγαζετε το χαμστερακι σας αρκετη ωρα εξω απο το κλουβι του και του αρεσει να γυμναζεται, καλο θα ηταν να αγορασετε μια τετοια ροδα.\n-Παιχνιδια: Μπορειτε να βρειτε ξυλινα,πλαστικα,απο φυτικες υλες παιχνιδια. Μπαλλες,τουνελ,κρεμαστη γεφυρα,αιωρα κ.α Ολα ειναι ασφαλη!\n-Τουαλετα:Για πιο καθαρο περιβαλλον,υπαρχει ειδικη τουαλετα για χαμστερ με ειδικη κρυσταλικη η' απο μπετονιτη αμμο. Υπαρχουν γωνιακες τουαλετες,μακροστενες τουαλετες,κλειστες και ανοιχτες. Η κλειστη ειναι πιο καταληλη γιατι δεν θα πεταει την αμμο εκτος τουαλετας και επειδη οι ασχημες μυρωδιες μενουν εκει και δεν εισερχονται στο χωρο.Η αμμος απο μπετονιτη παιρνει τη μορφη λασπης αφου το χαμστερ κατουρησει,ενω η κρυσταλικη απο ασπρη γινεται κιτρινη και κραταει περισσοτερες μυρωδιες.\n-Τροφη:Τα χαμστερ τρωνε χαμστεροτροφη. Συνηθως αποτελειται απο ηλιοσπορους,καλαμποκι,κοκκους ρυζιου,νιφαδες καλαμποκιου,κροκετες και απο αλλα συστατικα. Υπαρχουν συσκευασμενες και χυμα. Και οι δυο κρυβουν κινδυνους. Μπορει να ειναι συσκευασμενη αλλα αυτο δεν σημαινει παντοτε πως ειναι καλης ποιοτητας,το ιδιο ισχυει και για τη χυμα τροφη. Στις χυμα τροφες παντοτε προσοχη. Αν δειτε πως το τσουβαλι φυλασεται σε αθλιο χωρο η' μεσα υπαρχουν εντομα, μην την παρετε. Στις συσκευασμενες παντοτε κοιταξτε τη μαρκα και τα αναγραφομενα συστατικα καθως και την προελευση της. Επισης,εκτος απο την χαμστεροτροφη μπορειτε να του δινετε λαχανικα και φρουτα οπως λαχανο,μαρουλι,καροτο,μηλο,πορτοκαλι,καρπουζι,πεπονι,αχλαδι,αγγουρι,ντοματα κ.α Συμβουλευτειτε και τον κτηνιατρο σας η' τον εκτροφεα.\n-Στρωμνη:Στην Ελλαδα το συνηθεστερο ειναι τα ροκανιδια. Τα βρισκουμε σκετα η' με αρωμμα(π.χ λεμονιου).\n-Αλλα πραγματα που χρειαζεται(προαιρετικα): Πετρα αλατος,λιχουδιες(μορφη κρακερς,sticks),σταγονες βιταμινης C.


* Τη Δευτέρα, η Αναστασία ένοιωσε... βασίλισσα!\nΕγώ σήμερα θα πάρω το ποδηλατάκι μου, καθώς η παρέα μου περιβάλλεται από πωρωμένους ποδηλάτες! Τόση ώρα σου γράφω για το κτήμα του Τατοΐου, εκεί όπου έχεις την ευκαιρία να δεις από κοντά μια αλλιώτικη, μια ζωογόνα πλευρά της πόλης μας, που, αλήθεια, πόσοι Αθηναίοι την γνωρίζουν και την επισκέπτονται; Ο χώρος, λόγω της πυκνής του βλάστησης, δεν προδίδει εύκολα τον αριθμό των επισκεπτών του. Έτσι, μπορείς να νιώσεις το περιβάλλον "δικό σου", να νιώσεις λίγο βασιλιάς ή βασίλισσα, ας πούμε! Άλογο μπορεί να μην... δύνασθε να καβαλήσεις, αν και το κτήμα το επισκέπτονται και μέλη των παρακείμενων ιππικών ομίλων. Οι ποδηλάτες, όμως, θα λατρέψουν το κτήμα αφού πραγματικά είναι ένας ιδανικός χώρος, με χαμηλής ή μέτριας δυσκολίας διαδρομές και υψομετρικές διαφορές. Μόνο το πήγαινε - έλα από την κάτω "μπάρα" μέχρι τα κεντρικά κτίρια είναι 4-5 χιλιόμετρα.\n* Την Τρίτη, η Χρύσα έφαγε φρέσκο ψάρι... εκτός!\nΠού, πού; Στο Μαραμπού, στην παραλία Αγίου Νικολάου, στο Πόρτο Γερμενό! Μαγική θέα! Τρομερή εξυπηρέτηση και θεϊκά θαλασσινά, ειδικά η αθερίνα είναι καταπληκτική. Όταν θα πας εστίασε στο διαφοροποιημένο σαγανάκι γαρίδας κ στα φρυγανισμένα τηγανιτά καλαμάρια!\n* Την Τετάρτη, η Λένα έδωσε ραντεβού με τους Nouvelle Vague!\nΣκέφτομαι το ραντεβού στο Gazarte, απόψε στις 21.30 και γελάω ολόκληρη. Νοuvelle Vague είναι αυτοί, πώς να μην χαίρομαι. Τους περίμενα πώς και πώς. Τους αγάπησα από το πρώτο τους, κιόλας, άλμπουμ, το πρώτο δηλαδή που άκουσα εγώ, το"3"και μετά το "couleurs de Paris". Έτσι κι αλλιώς, ένα κόλλημα με το Νέο Κύμα το έχω, να το παραδεχτώ. Και μιλάω για το κινηματογραφικό, αυτό του Γκοντάρ, του Τρυφό, κλπ.. Άρα από το όνομα τους και μόνο, δεν γινόταν παρά να τους αγαπήσω. Η μουσική και τα τραγούδια τους μου φτιάχνουν τη διάθεση. Με κάνουν να ονειρεύομαι, να ξαναθυμάμαι πως είμαι ρομαντική, να χαλαρώνω. Λίγες ώρες με χωρίζουν από τη συναυλία τους στο Gazarte- Roof Stage (Βουτάδων 32-34 , Γκάζι) και με το μυαλό μου είμαι κιόλας εκεί.\n* Την Πέμπτη η Μαρία πήγε (θερινό) σινεμά!\nΣε ένα από τα ΠΙΟ αγαπημένα μου θερινά σινεμά: Το Cine Φλοίσβος, που θα το βρεις προς το τέλος της μαρίνας. Πρόκειται για ένα πανέμορφο καταπράσινο σινεμά, λίγα μόλις μέτρα από τη θάλασσα, με μικρό εξωτερικό μπαρ (quick tip: εκτός από την παγωμένη μπύρα σου, δοκίμασε και τις φα-ντα-στι-κές κοτομπουκιές που σερβίρει) χαλίκια, τραπεζάκια και καρέκλες σκηνοθέτη, αλλά και κάποιες... ξαπλώστρες, που θα σε κάνουν να αισθανθείς σαν να είσαι σε διακοπές. Τι θα δούμε απόψε; Την ταινία "Θα σε περιμένω, πάντα" (La corrispondenza), του Giuseppe Tornatore με τον (λατρεμένο) Jeremy Irons και τους Olga Kurylenko, Simon Johns, James Warren, Shauna Macdonald, Oscar Sanders και Paolo Calabresi. Όσο για την υπόθεσή της; Η Amy (Olga Kurylenko), μια φοιτήτρια διδακτορικού, ρισκάρει επανειλημμένως τη ζωή της καθώς εργάζεται ως κασκαντέρ. Επηρεασμένη από συντριπτικές ενοχές για ένα τραγικό περιστατικό του παρελθόντος και χωρίς πραγματική επιθυμία για τον ίδιο τον κίνδυνο, αρχίζει να συμφιλιώνεται με το παρελθόν, το παρόν και τις αντιξοότητες της ζωής, μέσα από τη σχέση της με τον Ed (Jeremy Irons), έναν μεγαλύτερο σε ηλικία καθηγητή αστροφυσικής. Η σχέση αυτή θα παραμείνει, παράδοξα αλλά και ρομαντικά, αναλλοίωτη και μετά τον αιφνίδιο θάνατο του Ed. Ενδιαφέρον δεν ακούγεται;\n* Την Παρασκευή, η Κέλλυ το έριξε στις... βουτιές!\nΣήμερα, θα καλομάθω τον εαυτό μου και παρόλο το περιορισμένο μου budget (είπαμε, σε λίγο καιρό φεύγω για διακοπές!) θα κάνω μια ουσιαστική σπατάλη που θα μου προσφέρει ψυχική και σωματική ηρεμία. Ανάμεσα σε όλη η φασαρία του Μοναστηρακίου, από τα μπαχαροπωλεία της γειτονιάς, τα αυτοκίνητα, τα μηχανάκια και τον συνωστισμό των ανθρώπων που κυκλοφορεί στους δρόμους του, μπορεί κανείς να ανακαλύψει σχεδόν τον εαυτό του, σε ένα από τα πιο όμορφα σημεία της πόλης. Η ταράτσα του Fresh Hotel (Σοφοκλέους 26) είναι από μόνη της μια όαση στο κέντρο της πόλης, αλλά όταν μπορείς να συνδυάσεις και ένα δροσιστικό μπάνιο, κάνοντας βουτιές στην πισίνα του με θέα την Ακρόπολη, τότε το μέρος αυτό είναι με σιγουριά μπορεί να χαρακτηριστείς κάτι περισσότερο από μια απλή όαση. Ευτυχώς η τιμή της εισόδου είναι τόσο... υποφερτή, όσο και η διαδρομή που θα κάνω από την Ρόμβης μέχρι τη Σοφοκλέους.


PROGNOSTIKA STOIXIMATOS - BET TIPS -NEWS: ΠΑΝΑΘΗΝΑΪΚΟΣ - Πιστός στρατιώτης ο Ζιλμπέρτο\nΠΑΝΑΘΗΝΑΪΚΟΣ - Πιστός στρατιώτης ο Ζιλμπέρτο\nΤέλος στα σενάρια που τον ήθελαν να φεύγει από τον Παναθηναϊκό και να επιστρέφει στη Βραζιλία, προκειμένου να κλείσει την καριέρα του, έβαλε ο Ζιλμπέρτο Σίλβα. Ο διεθνής Βραζιλιάνος παραχώρησε συνέντευξη Τύπου στο Μπέλο Οριζόντε με κύριο αντικείμενο συζήτησης με τους δημοσιογράφους τη "σελεσάο".\nΠαρ' όλα αυτά, προέκυψε το γνωστό ζήτημα με τη Φλαμένγκο και δεν έλειψε η ερώτηση που αφορούσε το μέλλον του. Ο πολύπειρος άσος ξεκαθάρισε ότι δεν υπάρχει το παραμικρό ζήτημα, ενώ αναφέρθηκε και στην Ατλέτικο Μινέιρο, την ομάδα στην οποία αναδείχθηκε και αγαπάει και στην ομάδα που είχε ακουστεί αρχικά ότι θα επιστρέψει κάποια στιγμή.\n"Όλοι γνωρίζουν την αφοσίωση που έχω για το σύλλογο. Ποτέ δεν το έκρυψα από κανέναν. Υπήρξαν παρασκηνιακές διεργασίες, αλλά οι διοικούντες την Ατλέτικο δεν ήθελαν να επιστρέψω. Έμαθα από τον σύμβουλό μου ότι κάποια πράγματα βγήκαν προς τα έξω”, ανέφερε αρχικά ο άσος του τριφυλλιού και συμπλήρωσε:\n“Δεν υπήρξε κρυφή επαφή ούτε σκοπεύω να αρχίσω διαπραγματεύσεις. Η λογική λέει ότι κάποια μέρα θα επιστρέψω στη Βραζιλία, αλλά δεν έχω αποφασίσει ακόμα. Έχω ακόμα ένα χρόνο συμβόλαιο με το σύλλογό μου. Δεν έχω αποφασίσει ακόμα πότε θα είναι ή πότε θα ολοκληρώσω το συμβόλαιό μου".


Έτοιμα τα πρώτα ειδοποιητήρια του ΕΦΚΑ - EPIRUS TV NEWS\nΈτοιμα τα πρώτα ειδοποιητήρια του ΕΦΚΑ\nEpirus TV NEWS 2/07/2017 08:31:00 π.μ.\nDealnews:Ενημερωτικά σημειώματα του Ενιαίου Φορέα Κοινωνικής Ασφάλισης προς τους ασφαλισμένους - Τρόποι πληρωμής\nΕιδοποιητήρια πληρωμής με σχετική ενημέρωση αναμένεται να αποσταλούν εντός των ημερών στους ασφαλισμένους του πρώην ΟΑΕΕ και ΕΤΑΑ, όπου θα αναφέρονται επίσης το εισόδημα του έτους που ελέγχεται, η μηνιαία ασφαλιστική εισφορά, τυχόν εκκρεμείς απαιτήσεις και καταβολές από παλαιότερες ρυθμίσεις, καθώς επίσης και ο αναλυτικός πίνακας ενός εκάστου με τυχόν προσαυξήσεις ή μειώσεις.\nΟ Ενιαίος Φορέας Κοινωνικής Ασφάλισης (ΕΦΚΑ) επισημαίνει ότι η κοινοποίηση των ασφαλιστικών εισφορών θα γίνεται είτε ταχυδρομικά, με ειδοποιητήριο πληρωμής, είτε ηλεκτρονικά μέσω της ιστοσελίδας του www.efka.gov.gr.\nΠρόκειται για εξατομικευμένα ειδοποιητήρια που θα περιλαμβάνουν ασφαλιστικές εισφορές μόνο για το χρονικό διάστημα που αναφέρουν.\nΣημειώνεται πως, από 1η Ιανουαρίου 2017, η καταβολή ασφαλιστικών εισφορών γίνεται μηνιαία, με καταληκτική ημερομηνία εμπρόθεσμης πληρωμής την τελευταία εργάσιμη μέρα του επόμενου μήνα. Σε περίπτωση μη εμπρόθεσμης καταβολής, οι εισφορές επιβαρύνονται με τις νόμιμες προσαυξήσεις (Ν.4158/13).\nΣύμφωνα με το ενημερωτικό σημείωμα του ΕΦΚΑ, τα ειδοποιητήρια περιλαμβάνουν τα εξής:\n- Στο πεδίο «Επιβαρύνσεις» αναφέρεται το ποσό που αναλογεί σε επιβάρυνση λόγω εκπρόθεσμης εξόφλησης εισφοράς.\n- Στο πεδίο «Ληξιπρόθεσμες εισφορές» αναφέρονται οι καθυστερούμενες εισφορές, μετά την 1/1/17, χωρίς τις αναλογούσες επιβαρύνσεις, οι οποίες θα εμφανίζονται στο πεδίο ΕΠΙΒΑΡΥΝΣΕΙΣ μετά την εξόφλησή τους.\n- Στο πεδίο «Πιστωτικό υπόλοιπο» εμφανίζεται το συνολικό ποσό καταβολών που εκκρεμεί προς συμψηφισμό με επόμενη καταβολή.\n4. Στον πίνακα «Προσαυξήσεις – μειώσεις» αναφέρονται ποσά που προσαυξάνουν ή μειώνουν τη μηνιαία εισφορά βάσει ειδικών διατάξεων.\n- Προς το παρόν, οφειλές έως τις 31/12/2016 δεν περιλαμβάνονται στα ειδοποιητήρια.\n- Για οποιαδήποτε διευκρίνιση ή πληροφορία οι ασφαλισμένοι μπορούν να απευθυνθούν στον αρμόδιο ανταποκριτή, στο αρμόδιο Περιφερειακό Τμήμα ΕΦΚΑ, να καλέσουν το τηλεφωνικό κέντρο (1555) ή να επισκεφθείτε τις Ηλεκτρονικές Υπηρεσίες του Οργανισμού στον ιστότοπο www.efka.gov.gr.\n- Ενδεχόμενη μεταβολή των ατομικών στοιχείων ή του ύψους εισφορών που περιλαμβάνονται στο ειδοποιητήριο αναρτάται άμεσα στον Ατομικό Λογαριασμό Ασφαλισμένου, στις ηλεκτρονικές υπηρεσίες ΕΦΚΑ. Υπενθυμίζεται ότι ο Aριθμός Μητρώου Κοινωνικής Ασφάλισης (ΑΜΚΑ) και ο ΑΦΜ είναι υποχρεωτικά στοιχεία για κάθε συναλλαγή των ασφαλισμένων με τον οργανισμό.\nΟ ίδιος κωδικός μπορεί να χρησιμοποιηθεί για ανάθεση πάγιας εντολής χρέωσης λογαριασμού σε τράπεζα της επιλογής του ασφαλισμένου. Η πάγια εντολή δεν εκτελείται όταν το ανώτατο όριο ποσού που έχει ορίσει ο ασφαλισμένος είναι μικρότερο από το πληρωτέο ποσό ή όταν δεν υπάρχει επαρκές υπόλοιπο στον λογαριασμό κατά την ημερομηνία εξόφλησης.\nΈτοιμα τα πρώτα ειδοποιητήρια του ΕΦΚΑ Reviewed by Epirus TV NEWS on 2/07/2017 08:31:00 π.μ. Rating: 5


Κατεβάστε το δωρεάν βιβλίο Ευέλικτες κατεργασίες και μηχανοτρονική σε μορφή: pdf, epub, mobi, FB2| Κατεβάσετε-βιβλίο.com\nΗ 13η έκδοση έχει υποστεί ριζική επεξεργασία και ανανέωση στα κεφάλαια “Ηλεκτρικά κινητήρια συστήματα”, “Πνευματικά συστήματα” και “Συστήματα ελέγχου προγραμματιζόμενης μνήμης”. Ειδικότερα, γίνεται λεπτομερής περιγραφή των μοντέρνων τεχνολογιών του ψηφιακού, μη αυτόματου και αυτόματου ελέγχου στροφών σύγχρονων και ασύγχρονων κινητήρων εναλλασσόμενου ρεύματος. Στον τομέα των Πνευματικών συστημάτων ελέγχου γίνεται εκτενέστερη αναφορά στα θέματα “Νησίδες βαλβίδων” και “Πνευματικοί μύες”. Στην ύλη των Συστημάτων ελέγχου προγραμματιζόμενης μνήμης (SPS) έχει προστεθεί η περιγραφή των Μηχανισμών καταστάσεων (state machines) με αναλυτικά παραδείγματα εφαρμογών. Γενικότερα, σε όλα τα κεφάλαια έχουν γίνει μεμονωμένες βελτιώσεις και ανανέωση του γραφιστικού υλικού.\nΣυγγραφέας: Συλλογικό έργο, Scmid D., Pflug A., Kaufman H., Zippel B.\nΕπιμελητής: Βαξεβανίδης Νίκος\nΚατηγορίες: Μηχανολογία – Σπουδή και διδασκαλία, Μηχανολογία\nΠροηγούμενο βιβλίο Previous post: Alex Et Zoe 1\nΕπόμενο βιβλίο Next post: Η αλεπού και η κατσίκα


Σημειώνεται ότι σε ημερήσια βάση σημαντικός αριθμός κρουσμάτων είναι εισαγόμενα, ενώ τα υπόλοιπα μοιράζονται ανά την Ελλάδα, π.χ. Ξάνθη, Καστοριά, Αττική, Θεσσαλονίκη. Από τις πύλες εισόδου τα μεγαλύτερα ποσοστά θετικών επί του συνόλου δειγμάτων εντοπίζονται στον Προμαχώνα. Ως εκ τούτου, και δεδομένου του επιδημιολογικού προφίλ των Βαλκανικών χωρών συνολικά αποφασίστηκε η διέλευση από τον Προμαχώνα αποκλειστικά με την επίδειξη αρνητικού PCR τεστ. Επιπρόσθετα, η συρροή κρουσμάτων που είχε εντοπιστεί στην Ξάνθη με επίκεντρο τον Εχίνο, μολονότι εξακολουθεί να παράγει νέα κρούσματα σε ημερήσια βάση, δε φαίνεται να έχει την ίδια ένταση με τον Ιούνιο.


Αντικείμενα από τσιμέντο - Ftiaxto.gr\nΔεν είχα ξαναδουλέψει τσιμέντο, είχα παρακολουθήσει από απόσταση ένα σεμινάριο στην Χειροτέχνικα, αλλά δεν είχα – ως τώρα – λερώσει τα χέρια μου. Και τις 2 τελευταίες εβδομάδες τα λέρωσα για τα καλά!\nΣτο σεμινάριο χρησιμοποιήσαμε λευκό τσιμέντο και μαρμαρόσκονη (σε αναλογία 1 μέρος τσιμέντο, 2 μέρη μαρμαρόσκονη, 2 μέρη νερό) και παίξαμε με χρώματα αγιογραφίας σε σκόνη. Από αυτά που κατάλαβα, το τσιμέντο παίζει τον ρόλο της κόλλας, ενώ η μαρμαρόσκονη το συνδετικό υλικό πάνω στο οποίο κολλάει το τσιμέντο. Μπορείς να παίξεις με τις αναλογίες και να έχεις διαφορετικό αποτέλεσμα κάθε φορά, δηλαδή όσο πιο πολύ μαρμαρόσκονη βάζεις, τόσο πιο “άγριο” θα είναι το αποτέλεσμα, ενώ με περισσότερο τσιμέντο γίνεται πιο λείο.\nΌταν ετοιμάσεις το μείγμα λοιπόν, το τοποθετείς στο καλούπι και το αφήνεις να στεγνώσει μια ολόκληρη μέρα. Μετά το βάζεις σε λεκάνη με νερό για 2 μέρες (μαζί με το καλούπι). Αυτό βοηθάει το τσιμέντο να σκληρύνει – από ότι έμαθα το κάνουν και στις οικοδομές, που βρέχουν τις κολώνες για 28 μέρες (είδες τι μαθαίνεις!). Αφού περάσουν οι 2 αυτές μέρες, μπορείς να αφαιρέσεις το καλούπι και να γυαλοχαρτάρεις – αν χρειάζεται – τα τελειώματα.\nΑν χρησιμοποιείς πλαστικό δοχείο για καλούπι, μπορείς να το αφαιρέσεις πιο εύκολα, αν το βουτήξεις σε πολύ ζεστό νερό.\nΔυστυχώς το συγκεκριμένο ήταν μάλλον πολύ λεπτό και μου έσπασε στο ξεκαλούπωμα αλλά λέω να το κολλήσω και να περάσω χρυσή μπογιά στο σπάσιμο, κάπου διάβασα ότι το κάνουν στην Ιαπωνία, γιατί και τα σπασμένα έχουν ψυχή!\nΣτο δεύτερο μέρος του σεμιναρίου, φέραμε τα δικά μας καλούπια και εγώ επέλεξα αγαπημένες παγοθήκες. Η ιδέα ήταν να φτιάξω καινούργια πόμολα για μια ντουλάπα στο γραφείο, αλλά παρασύρθηκα και γέμισα όλες τις παγοθήκες με τσιμέντο!\nΓια τα πόμολα, άπλωσα μπλε σκονή αγιογραφίας στην παγοθήκη και έβαλα το τσιμέντο από πάνω, έτσι το χρώμα παρασύρθηκε από την κίνηση και έκανε όμορφα νερά. Έβαλα και ένα σιδεράκι σαν βίδα από πίσω και έτοιμα τα πόμολα!\nΤα υπόλοιπα αντικείμενα από τσιμέντο, δεν ξέρω τι θα τα κάνω να σου πω την αλήθεια, αν και τα μισά έχουν ήδη μετακομίσει στο δωμάτιο του παιδιού μου!\nΑν θέλεις να δοκιμάσεις και εσύ την τύχη σου με το τσιμέντο, πάρε ιδέες από το Pinterest, ενδιαφέροντα μου φαίνονται τα κοσμήματα, το βαρίδι της πόρτας και οι βάσεις για κεράκι! Τι λες;\nDIY, γλάστρα, διακόσμηση, καλούπι, κατασκευή, σεμινάριο, τσιμέντο\nΜας αρέσει 8 Φεβρουαρίου 2017\n4 σχόλια στο άρθρο “Αντικείμενα από τσιμέντο”\nΠαράθεμα: 6+1 ιδέες για δημιουργίες με τσιμέντο - ftiaxto.gr\n8 Φεβρουαρίου 2017 στις 1:55 μμ\nΟ/Η Ευδοκία Τσιλιγκιρίδου λέει:\n8 Φεβρουαρίου 2017 στις 1:04 μμ\nΠολύ ενδιαφέρον! Έχω βρεί αρκετές οδηγίες για κατασκευές με τσιμέντο, στα αγγλικά κυρίως, αλλά αυτό το άρθρο ήταν το πιό κατανοητό ως προς τα υλικά και τις αναλογίες και την διαδικασία γενικότερα! Ευχαριστώ!


ΘΕΑΤΡΟ ΣΚΙΩΝ – ΠΡΟΒΟΛΗ ΤΑΙΝΙΑΣ 2018\nΤο διήμερο 20-21 Αυγούστου οι κάτοικοι αλλά και επισκέπτες του χωριού για τις καλοκαιρινές τους διακοπές στα πατρογονικά εδάφη, απόλαυσαν δύο όμορφες βραδιές με παράσταση του Θεάτρου Σκιών, αλλά και προβολή ταινίας στον αύλειο χώρο του Δημοτικού Σχολείου, πάντα στο πλαίσιο των πολιτιστικών εκδηλώσεων «ΟΛΥΜΠΙΑ 2018’’, που διοργανώνει ο Πολιτιστικός Σύλλογος Θεολόγου Ευβοίας.\nΤην Δευτέρα 20 Αυγούστου καταφέραμε να δημιουργήσουμε μια μυσταγωγική βραδιά με μπύρες και αναψυκτικά, παρακολουθώντας την ελληνική δραματική-αισθηματική ταινία του 2015 «Ένας άλλος κόσμος’’, σε σκηνοθεσία και σενάριο Χριστόφορου Παπακαλιάτη.\nΤην Τρίτη 21 Αυγούστου ο αγαπημένος σε όλους μας «Καραγκιόζης’’ έκανε την εμφάνισή του στη σκηνή προς έκπληξη των μικρών μας φίλων, αλλά και με λαχτάρα των μεγαλυτέρων που περίμεναν να ακούσουν και να γελάσουν με τις, πιό επίκαιρες απο ποτέ, ιστορίες του λαϊκού μας ήρωα.\nΜε τις πιο διασκεδαστικές και γεμάτες μηνύματα ιστορίες του «Καραγκιόζη» μας, οι αθλητικές και πολιτιστικές εκδηλώσεις «ΟΛΥΜΠΙΑ 2018» ρίχνουν την αυλαία τους για εφέτος το καλοκαίρι.\nΤιμώντας την ίστορία μας, και κλείνοντας αισίως 40 χρόνια ενεργούς συμμετοχής στα πολιτιστικά δρώμενα του τόπου μας, θα θέλαμε να ευχαριστήσουμε από καρδιάς όλους εκείνους που στηρίζουν και βοηθούν έμπρακτα αυτή την πολύτιμη προσπάθεια.\n«Ο Πολιτισμός δεν κληρονομείται, … Κατακτάται. »\nΤουρνουά Ποδοσφαίρου από τον Πολιτιστικό Σύλλογο Θεολόγου\nΑΓΩΝΑΣ ΠΟΔΟΣΦΑΙΡΟΥ ΠΑΙΔΩΝ «ΟΛΥΜΠΙΑ 2018»


Φρίκη στου Γουδή: Πτώμα γυναίκας βρέθηκε στη μέση του δρόμου(Βιντεο) ~ ksypnarellhna\nΦρίκη στου Γουδή: Πτώμα γυναίκας βρέθηκε στη μέση του δρόμου(Βιντεο)\nΠεραστικός εντόπισε πτώμα γυναίκας σε πεζοδρόμιο στου Γουδή.\nMπροστά σε ένα αποτρόπαιο θέαμα βρέθηκαν το απόγευμα στις 17:30 περαστικοί στου Γουδή. Το πτώμα ηλικιωμένης γυναίκας βρισκόταν στο πεζοδρόμιο στην οδό Σινώπης 49 σκεπασμένο με μια κουβέρτα.\nΠληροφορίες λένε πως η άτυχη γυναίκα ήταν δεμένη με σχοινιά και εξετάζεται το ενδεχόμενο οι δράστες να προσπάθησαν να μεταφέρουν το πτώμα σε άλλο σημείο και για κάποιο λόγο να εγκατέλειψαν την προσπάθεια.\nΕπίσης σύμφωνα με τις πρώτες πληροφορίες από αστυνομικές πηγές, υπάρχει μαρτυρία ανθρώπου που φέρεται να είδε τον άγνωστο που πέταξε το πτώμα.\nΜάλιστα όπως μεταδίδει τo Open TV αρχικά ο διερχόμενος πολίτης, ο οποίος ενημέρωσε την Αστυνομία, δεν κατάλαβε τι περιείχε η κουβέρτα.\nΣύμφωνα με πληροφορίες δεν έχουν εντοπιστεί στη σορό της ηλικιωμένης τραύματα από αιχμηρό αντικείμενο ή από όπλο. Παράλληλα οι αστυνομικοί του Τμήματος Ανθρωποκτονιών ανέφεραν στο Open TV ότι δεν τους «δένει» κάποιος που θα ήθελε να ξεφορτωθεί ή να εξαφανίσει ένα πτώμα να το πετούσε σε κεντρικό σημείο και μέρα μεσημέρι. Μάλιστα καταλήγουν στο συμπέρασμα ότι ο δράστης ή οι δράστες ήθελαν να μεταφέρουν σε άλλο σημείο το πτώμα για να το ξεφορτωθούν και για κάποιο λόγο δεν τα κατάφεραν.


Είστε εδώ: Αρχική σελίδα -> Προϊόντα -> Κατεψυγμένα Ψάρια Μπάλες\nείναι ένα από τα παραδοσιακά συστατικά κυκεών. Μπάλες ψάρια μπορούν να παρατηρηθούν σε διαφορετικές εμφανίσεις, όπως η τακτική μπάλες ψάρια, καλαμάρια ή μπάλες, μπάλες ή τηγανητά ψάρια. Έχοντας καθιερωθεί εδώ και 30 χρόνια, πρωτοπόρος ψυκτικού Foods είναι επαγγελματίας κατασκευαστής συστατικά κυκεών, προσφέροντας μια ποικιλία από προϊόντα με άριστη ποιότητα. Είμαστε σε θέση να σας παρέχουμε διάφορα προϊόντα με υψηλή ποιότητα. Αν ενδιαφέρεστε, παρακαλούμε επικοινωνήστε μαζί μας. # Είμαστε εξειδικευμένο εξαγωγείς στην Ταϊβάν # Taiwan Κατεψυγμένα Τρόφιμα Κατασκευαστής # Ταϊβάν Κατεψυγμένα ζεστό γλάστρα προμηθευτές τροφίμων\nFFB-3 : Τηγανητό μπάλα Ψάρια\nFFB-2 : Μπάλα Ψάρια\nFFB-1 : Αστακός Μπάλα\nFFB-4 : Καλαμάρια Ball\nΠαράγουμε μια ποικιλία Κατεψυγμένα Ψάρια Μπάλες με άριστη ποιότητα, καθώς και διάφορα συστατικά κυκεών. Εάν έχετε ερωτήσεις σχετικά με τη χονδρική διαταγή ή οποιεσδήποτε ανάγκες, παρακαλούμε επικοινωνήστε μαζί μας. # Είμαστε εξειδικευμένο για τα κατεψυγμένα τρόφιμα εξαγωγείς στην Ταϊβάν # Ταϊβάν κατασκευαστής που ειδικεύεται σε ζεστό γλάστρα # Ταϊβάν Κατεψυγμένα Τρόφιμα Κατασκευαστής # Είμαστε εξειδικευμένο εργοστάσιο κατεψυγμένων τροφίμων


O Γιάννης Βλατής στο Top Channel: "Σημασία έχει να συμφωνήσουμε στις προτεραιότητες και τα ονόματα θα τα βρούμε" | Kozani Media\nO Γιάννης Βλατής στο Top Channel: “Σημασία έχει να συμφωνήσουμε στις προτεραιότητες και τα ονόματα θα τα βρούμε”\nby Παναγιώτης • 5 Νοεμβρίου 2011 • 1 Comment\n“Η χώρα έχει κυβέρνηση και βρίσκεται στην κατεύθυνση της δημιουργίας μιας νέας ευρύτερης συνεργασίας. Πρέπει να συμμετάσχουν με αίσθημα ευθύνης όλες οι δυνάμεις του τόπου. Ο καθένας σε αυτή την κρίσιμη περίοδο, να πάρει της ευθύνες του”, ανέφερε σήμερα το μεσημέρι, μιλώντας στην εκπομπή του Top Channel “Μια εβδομάδα-Ένα Σάββατο”, ο βουλευτής Νομού Κοζάνης του ΠΑΣΟΚ Γιάννης Βλατής.\nΜεταξύ άλλων ο κ. Βλατής ανέφερε: “Ο πρωθυπουργός πήρε την ευθύνη του. Η ελληνική βουλή έδωσε ψήφο εμπιστοσύνης σε μια κυβέρνηση που έφερε τη χώρα μέχρι εδώ και η οποία θα βοηθήσει να δημιουργηθεί ένα νέο κυβερνητικό σχήμα, ευρύτερης συνεργασίας.\nΣημασία έχει να βάλουμε μπροστά και να συμφωνήσουμε στις προτεραιότητες και τα ονόματα θα τα βρούμε….Θα έχει υπουργούς που σαν πρώτο καθήκον θα έχουν την σωτηρία της χώρας. Να ξεχάσουμε τις παρατάξεις και τα πολιτικά μας σε δεύτερη μοίρα.\nΣήμερα ο Γιώργος Παπανδρέου έκανε το πρώτο βήμα πηγαίνοντας στον Πρόεδρο της δημοκρατίας. Αν έγινε αργά ή νωρίς, γιατί τα γεγονότα τρέχουν και οι πιέσεις είναι ασφυκτικές, δεν βοηθάει σε τίποτα.\nΌπως είπε ο Γιάννης Βλατής, “Το δημοψήφισμα ήταν μια κίνηση σε λάθος στιγμή. Ίσως δεν εκτιμήθηκε σωστά το διεθνές περιβάλλον. Η ελληνική κρίση είναι παγκόσμια και υπάρχουν πολλά άλυτα θέματα. Τα πράγματα είναι πολύ σοβαρά και πρέπει να χαράξουμε τις προτεραιότητες. Ο πολιτικός κόσμος έχει το ανάστημα να μπει σε ένα σχήμα ενότητας, σωτηρίας, συνευθύνης; Ο κ . Σαμαράς βγάζει τον εαυτό τους απ’ έξω. Υπάρχουν συμφέροντα που αρνούνται, αυτοί που έβγαλαν τα λεφτά τους έξω και επενδύουν στην χρεοκοπία της χώρας και στην επιστροφή της δραχμής.\nΌπως ο ίδιος τόνισε, στη νέα κυβέρνηση πρωθυπουργός δεν είναι απαραίτητο να είναι ο Παπανδρέου, όπως μέλη μπορούν να είναι και έξω από τα υπάρχοντα. «Νομίζω ότι θα πετύχει αυτή η προσπάθεια. Οι χρόνοι μέσα στους οποίους θα πρέπει να διαμορφωθεί το πλαίσιο και να φτάσουμε στην ολοκλήρωση του πακέτου, είναι ασφυκτικοί.\nΗ κυβέρνηση μπορεί να έχει πολιτικά και μη πρόσωπα, με την έννοια ότι δεν είναι στο σημερινό κοινοβούλιο. Η πολιτική διαμορφώνει τα γεγονότα και δεν μπορούμε να σκεφτόμαστε θεωρητικά σχήματα. Να αλλάξουμε όλα τα μέλη της κυβέρνησης συλλήβδην. Πρέπει να είναι ένα σχήμα προσεγμένο ώστε να οδηγηθεί η χώρα με ασφάλεια σε εθνικές εκλογές».\n← Εκλογές για να τελειώνουμε….\nO Mιχάλης Παπαδόπουλος στο Top Channel: “Ο κ. Παπανδρέου δεν ψάχνει μια κυβέρνηση εθνικής σωτηρίας αλλά να σωθεί ο ίδιος” →\n1 comment for “O Γιάννης Βλατής στο Top Channel: “Σημασία έχει να συμφωνήσουμε στις προτεραιότητες και τα ονόματα θα τα βρούμε””\n6 Νοεμβρίου 2011 στις 08:47\nΝα μπουν κι άλλοι 100 εξωπολιτικοί στη Βουλή, αλλά όχι τώρα, λίγο αργότερα!\nΓράψτε απάντηση στο Τελευταίος Ακύρωση απάντησης


Σάρωσαν Πακέτο και Bellas TV! | κοσμικα , opinions | womenonly.gr\nΣάρωσαν "Πακέτο" και "Bellas TV"!\nΣαρωτική πρεμιέρα έκανε η «Bellas TV» των Σάκη Μπουλά και Σωτήρη Καλυβάτση, αφού το δίδυμο με το «καλημέρα» έκαναν το εκπληκτικό 31,3% τηλεθέαση. Και να φανταστεί κανείς ότι την ίδια ώρα έπαιζε απέναντι η «Στιγμή της αλήθειας».\nΣαρωτική πρεμιέρα έκανε η «Bellas TV» των Σάκη Μπουλά και Σωτήρη Καλυβάτση, αφού το δίδυμο με το «καλημέρα» έκαναν το εκπληκτικό 31,3% τηλεθέαση. Και να φανταστεί κανείς ότι την ίδια ώρα έπαιζε απέναντι η «Στιγμή της αλήθειας». Περισσότεροι από 1,5 εκατομμύρια τηλεθεατές κάθισαν να απολαύσουν τους Καλυβάτση και Μπουλά, οι οποίοι «έγραψαν» με τα σατυρικά σκετς και το χιούμορ τους.\nΈτσι, όπως αποδείχθηκε, το Mega μόνο λάθος επιλογή δεν έκανε που προτίμησε να βάλει μία καινούργια εκπομπή απέναντι από την Ευγενία Μανωλίδου και τον «Ορό» της, που τις προηγούμενες εβδομάδες σημείωναν μεγάλα νούμερα και είχαν γίνει talk of the town. Αυτό, όμως, δε συνέβη και αυτή τη φορά, αφού η καμπάνα του ΕΣΡ «ηχούσε» καθόλη τη διάρκεια του παιγνιδιού. Οι τηλεθεατές παρακολούθησαν μία light εκπομπή και οι ερωτήσεις στους παίκτες ήταν από χλιαρές ως ξενέρωτες. Αν λάβεις υπόψη σου ότι είχαμε συνηθίσει σε πιο σκληρές ερωτήσεις για λεσβιακό σεξ, για μέτρηση μορίου και κερατώματα. Έτσι, η νέα βερσιόν της «Στιγμής της αλήθειας» έφθασε μέχρι 29,7% τηλεθέαση.\nΌσο για την Βίκυ Χατζηβασιλείου; Τι να πει κανείς. Συνεχίζει να μοιράζει πακέτα και κούτες με χαρτομάντιλα και με το σμίξιμο χαμένων συγγενών συγκινεί τηλεθεατές και AGB, φθάνοντας να κάνει το βράδυ της Πέμπτης μέχρι 38,2% τηλεθέαση.


Αυξητική χειλιών - Πλαστικός Χειρουργός Θεσσαλονίκη Ισσόπουλος Νικόλαος\nΣκοπός της αυξητικής χειλιών είναι να αποκτήσει ο ασθενής σαρκώδη αλλά ταυτόχρονα και φυσικά χείλη έτσι ώστε να τονωθεί η αυτοπεποίθηση και να βελτιωθεί η αρμονία του προσώπου. Υπάρχουν τρείς τρόποι για να επιτύχουμε το επιθυμητό αποτέλεσμα γι αυτό είναι πολύ σημαντικό να γίνει η σωστή επιλογή καθώς το κάθε πρόσωπο είναι διαφορετικό και η προσέγγιση διαφέρει.\nΤο υαλουρονικό οξύ είναι εξαιρετικά δημοφιλές τον τελευταίο καιρό και οι χρήσεις του είναι πολλαπλές. Στην αρχή τουλάχιστον είναι καλό να χρησιμοποιηθεί ένα απορροφήσiμo υλικό το οποίο είναι σχεδιασμένο ειδικά για αυτόν τον σκοπό. Είναι η πιο ασφαλής μέθοδος, καθώς η αύξηση γίνεται σταδιακά και δεν υπάρχει ο κίνδυνος ενός αφύσικου και μη αναστρέψιμου αποτελέσματος. Επιπλέον υπάρχει και αντίδοτο, η υαλουρονιδάση η οποία έχει την ικανότητα να διασπάσει το υλικό μέσα σε 24 ώρες. Τα αποτέλεσμα δεν είναι μόνιμο και χρειάζεται επανάληψη της ενέσιμης θεραπείας περίπου κάθε 8 μήνες.\nΑΥΤΟΛΟΓΗ ΜΕΤΑΜΟΣΧΕΥΣΗ ΛΙΠΟΥΣ\nΈνας άλλος μη επεμβατικός τρόπος αύξησης του όγκου των χειλιών είναι αυτόλογα κάνοντας στην ουσία λιπογλυπτική. Αφαιρείται λίπος από τον ίδιο τον ασθενή από ένα σημείο του σώματος του το οποίο μετά από ειδική επεξεργασία εγχύεται στα χείλη. Η συγκεκριμένη τεχνική προσφέρει μόνιμα αποτελέσματα, σε αντίθεση με το υαλουρονικό οξύ, χωρίς καθόλου επιπλοκές.\nΣε αυτήν την περίπτωση έχουμε να κάνουμε με μία επεμβατική τεχνική, μέσω της οποίας αφαιρείται δέρμα κάτω από την μύτη. Αυτό έχει ως αποτέλεσμα να ανασηκωθεί και να εκστραφεί να άνω χείλος προς τα έξω. Στην βάση της μύτης υπάρχει μια λεπτή ουλή. Είναι μια διαδικασία με πολύ καλά αποτελέσματα με την προϋπόθεση να μην αφαιρεθεί πολύ δέρμα ώστε να έχουμε ένα καλαίσθητο και φυσικό αποτέλεσμα. Το χειρουργείο διαρκεί μία ώρα με τοπική αναισθησία τις περισσότερες φορές, ενώ το αποτέλεσμα είναι μόνιμο. Επιπλοκές σπάνια συμβαίνουν ενώ η ανάρρωση διαρκεί από 6 εβδομάδες έως 3 μήνες.


European Le Mans Series: 4η θέση για Λασκαράτο στη Βαρκελώνη | NewsAuto.gr\nΜε το δεξί ξεκίνησε η φετινή περιπέτεια του Ανδρέα Λασκαράτου στον ανταγωνιστικό θεσμό του European Le Mans Series, αφού το πρωτότυπο Ligier JS P320-Nissan #18 της 1AIM Villorba Corse ολοκλήρωσε τον 4ωρο αγώνα της Βαρκελώνης στην τέταρτη θέση της κατηγορίας LMP3.\nΟ 34χρονος οδηγός που τα τελευταία χρόνια εκπροσωπεί τα ελληνικά χρώματα σε αγώνες αντοχής σε Ευρώπη και Ασία (σ.σ. μάλιστα κατέκτησε τον τίτλο της LMP2 Am στο Asian Le Mans Series), μοιράζεται χρέη οδηγού με τους Alessandro Bressan και Damiano Fioravanti.\nΣτις κατατακτήριες δοκιμές σημείωσαν τον όγδοο καλύτερο χρόνο της LMP3 και στον αγώνα στο Circuit de Barcelona-Catalunya έδωσαν συνεχείς μάχες, σκαρφάλωσαν μέχρι τη δεύτερη θέση και διεκδίκησαν μέχρι το τελευταίο χιλιόμετρο μία θέση στο βάθρο. Τελικά, κατέλαβαν την τέταρτη θέση της κατηγορίας, αποτέλεσμα που βρίσκεται εντός των στόχων που είχαν θέσει για την πρεμιέρα της σεζόν.\n«Είχαμε ως στόχο την εξάδα στην LMP3, επομένως είμαστε ιδιαίτερα ευχαριστημένοι που παλεύαμε για βάθρο μέχρι τον τελευταίο γύρο. Πρέπει να δουλέψουμε στην ανάλυση όλων των δεδομένων που συλλέξαμε αυτές τις ημέρες στη Βαρκελώνη, ώστε στους επόμενους αγώνες να παρουσιαστούμε καλύτερα προετοιμασμένοι σε ότι αφορά στο set-up. Το βράδυ πριν την πρεμιέρα, πήραμε το ρίσκο πραγματοποιώντας μία αλλαγή στο στήσιμο του αυτοκινήτου αλλά αυτή δεν είχε το αναμενόμενο αποτέλεσμα. Έκανε τον αγώνα μας πολύ δύσκολο, το μονοθέσιο υστερούσε σε απόδοση σε σχέση με τις προηγούμενες ημέρες. Οδήγησα δύο ώρες, με τα ίδια μάλιστα ελαστικά, έδωσα πολλά μάχες και ομολογώ πως δυσκολευόμουν πολύ να αμυνθώ ή να επιτεθώ», σχολιάζει ο Ανδρέας. Όλα αυτά σε ένα εντυπωσιακό grid 41 συμμετοχών, οι 16 εκ των οποίων αφορούσαν στην LMP3.\nΟ επικεφαλής της 1AIM Villorba Corse, Raimondo Amadio, τόνισε: «Δεδομένου ότι ήρθαμε στη Βαρκελώνη χωρίς να έχουμε κάνει δοκιμές και πραγματοποιήσαμε το shakedown του αυτοκινήτου μας μόλις μερικές ημέρες πριν τον αγώνα, ήταν εντυπωσιακό το πως ολόκληρη ομάδα βρήκε ξανά ρυθμό συμμετέχοντας σε έναν τόσο ανταγωνιστικό θεσμό. Ήταν ένα καλό σημείο αφετηρίας, που μας γεννά αισιοδοξία για τη συνέχεια».\nΑυτή αφορά στον 4ωρο αγώνα του Red Bull Ring, στην Αυστρία, στις 16 Μαΐου, δεύτερη εκ των έξι στάσεων που περιλαμβάνει η φετινή σεζόν. Ακολουθούν οι αγώνες στο Paul Ricard της Γαλλίας (6 Ιουνίου), στη Monza της Ιταλίας (11 Ιουλίου), στο Spa-Francorchamps του Βελγίου (19 Σεπτεμβρίου) και στο Portimao της Πορτογαλίας (24 Οκτωβρίου).\nO Ανδρέας αναφέρθηκε και στις προσδοκίες για τη συνέχεια: «Εκτιμώ πως το επίπεδο ανταγωνισμού φέτος, είναι το μεγαλύτερο που έχουμε δει ποτέ στο European Le Mans Series. Δεν είναι τυχαίο που το πρωτάθλημα αυτό προσελκύει όλο και περισσότερους οδηγούς μεγάλου βεληνεκούς – ακόμα και από τη Formula 1. Ο στόχος μας για το Red Bull Ring παραμένει ο ίδιος. Ακόμα δεν είμαστε έτοιμοι για νίκη άρα προσεγγίζοντας ρεαλιστικά τον επόμενο αγώνα, στοχεύουμε στο να κερδίσουμε όσο περισσότερους βαθμούς γίνεται. Στα χαρτιά κάποιοι αντίπαλοί μας έχουν το πάνω χέρι, όμως στην πράξη -κι αυτό φάνηκε στη Βαρκελώνη- μπορούμε να πετύχουμε ένα καλό αποτέλεσμα. Πρέπει όμως να δουλέψουμε πολύ. Συνεχίζουμε και τα ελληνικά χρώματα θα κοσμούν το αυτοκίνητό μας μέχρι το τέλος του πρωταθλήματος».\nΈνα ξεχωριστό στοιχείο σε αυτή την προσπάθεια, είναι πως το λογότυπο “Visit Greece” κοσμεί το πρωτότυπο της 1AIM, καθώς ο Εθνικός Οργανισμός Τουρισμού βρίσκεται και πάλι στο πλευρό του Έλληνα οδηγού.


Διαρροή προδίδει τις καλοκαιρινές ημερομηνίες εκπτώσεων στο Steam, νέο πρόγραμμα επιβράβευσης\n16/05/2020 9:20 μμ.\nΗ Valve πιστεύεται ότι εργάζεται σε ένα σύστημα επιβράβευσης με το οποίο εξαργυρώνονται πόντοι για τα badge levels και πιθανώς ακόμη και εκπτώσεις σε παιχνίδια.\nΤο Steam Summer Sale είναι συνήθως μία περίοδος όπου μπορεί κανείς να ξοδέψει περισσότερα χρήματα από ό, τι σκόπευε, σε πολλά και πολύ φθηνά παιχνίδια. Συνεπώς, κανείς δεν εκπλήσσεται που διέρρευσαν οι ημερομηνίες για τις καλοκαιρινές εκπτώσεις 2020, αλλά με αυτές κυκλοφόρησαν και νέα για ένα πρόγραμμα επιβράβευσης.\nΌπως αναφέρει το PC Gamer, οι διαρροές ημερομηνίας για το Steam Summer Sale έρχονται μέσω του Pavel Djundik, ο οποίος διαχειρίζεται το Steam Database. Η ιστοσελίδα αυτή δεν συσχετίζεται με τη Valve, αλλά είναι γνωστή για τη διαρροή πληροφοριών σχετικά με το τί έχει σχεδιάσει η Valve για το Steam. Σύμφωνα με τον Djundik, το Summer Sale ξεκινά στις 25 Ιουνίου και θα διαρκέσει έως τις 9 Ιουλίου.\nΣυνήθως κάπου εδώ σταματάνε οι ειδήσεις και όλοι περιμένουν την ημερομηνία που θα εμφανιστούν οι φτηνές τιμές. Ωστόσο, φαίνεται ότι φέτος η Valve έχει προγραμματίσει περισσότερα απ’ότι συνήθως. Ο Djundik πιστεύει ότι η Valve εργάζεται σε ένα πρόγραμμα επιβράβευσης. Εάν αυτό αληθεύει, θα συνεπαγόταν τότε την εισαγωγή ενός συστήματος πόντων από το Steam, με τους πόντους αυτούς να συλλέγονται και να χρησιμοποιούνται για μια σειρά ψηφιακών ανταμοιβών. Αυτές οι ανταμοιβές πιστεύεται ότι περιλαμβάνουν διάφορα «badge levels» και υπάρχει επίσης η πιθανότητα, η Valve να επιτρέψει την εξαργύρωση των πόντων για εκπτώσεις στα παιχνίδια.\nΠαράλληλα με το πρόγραμμα αυτό, πιστεύεται επίσης ότι θα υπάρξει ένα νέο σύνολο αντιδράσεων, που θα μπορούν να προσθέτουν οι χρήστες σε κριτικές στο Steam. Οι αντιδράσεις που έχουν ανακαλυφθεί μέχρι στιγμής, όπως είναι το «heartwarming», «hilarious» και «xhelpful», είναι σε αρχεία PNG, που σημαίνει ότι τα γραφικά αντίδρασης θα είναι τύπου emoji.\nΠρος το παρόν βέβαια, αυτό το πρόγραμμα είναι απλώς μια φήμη, αλλά είναι πιθανό η Valve να θέλει να το παρουσιάσει παράλληλα με ένα μεγάλο γεγονός, όπως είναι η περίοδος με τις καλοκαιρινές εκπτώσεις στα τέλη Ιουνίου. Θα μπορούσαμε δυνητικά να δούμε το πρόγραμμα επιβράβευσης να εμφανίζεται εκεί;\nSteam Summer Sale …


ΒΗΜΑ ΑΛΙΑΡΤΟΥ: ΨΗΦΙΣΑΝ ΤΟ ΜΕΣΟΠΡΟΘΕΣΜΟ ΟΙ ΒΟΙΩΤΟΙ...\nΨΗΦΙΣΑΝ ΤΟ ΜΕΣΟΠΡΟΘΕΣΜΟ ΟΙ ΒΟΙΩΤΟΙ...\n| Ετικέτες Βοιωτικά, Κρίση-Παγκόσμια Διακυβέρνηση | Posted On Τετάρτη, 29 Ιουνίου 2011\nΝΤΡΟΠΗ ΣΑΣ !!!...ΠΕΡΑΣΕ ΤΟ ΜΕΣΟΠΡΟΘΕΣΜΟ ΜΕ 155 "ΝΑΙ"\nΟ ΠΑΝΑΓΙΩΤΗΣ ΚΟΥΡΟΥΜΠΛΗΣ ΕΙΠΕ "ΟΧΙ"\nΚΑΙ ΔΙΑΓΡΆΦΗΚΕ ΑΠΟ ΤΗΝ ΚΟΙΝΟΒΟΥΛΕΥΤΙΚΗ ΟΜΑΔΑ ΤΟΥ ΠΑΣΟΚ\nΑνώνυμος 29 Ιουνίου 2011 - 4:05 μ.μ.\nΕσύ τι ήθελες; Χρεοκοπία;\nΑνώνυμος 29 Ιουνίου 2011 - 4:11 μ.μ.\nΕΥΤΥΧΩΣ ΠΟΥ ΨΗΦΙΣΑΝ ΝΑΙ ΓΙΑΤΙ ΣΕ ΔΙΑΦΟΡΕΤΙΚΗ ΠΕΡΙΠΤΩΣΗ ΘΑ ΧΡΕΟΚΟΠΟΥΣΑΜΕ\nΑνώνυμος 29 Ιουνίου 2011 - 4:14 μ.μ.\nΟΛΟΙ ΠΑΣΟΚ ΨΗΦΗΣΑΜΕ ΑΛΛΑ ΤΕΤΟΙΕΣ ΒΛΑΚΕΙΕΣ ΣΑΝ ΚΙ ΕΣΕΝΑ ΔΕΝ ΛΕΜΕ\nΑνώνυμος 29 Ιουνίου 2011 - 4:20 μ.μ.\nΜΠΡΑΒΟ ΣΤΟΝ ΚΥΡΙΟ ΚΟΥΡΟΥΠΛΗ ΠΟΥ ΨΗΦΗΣΕ ΟΧΙ ΣΤΟΥΣ ΚΛΕΦΤΕΣ.ΕΛΑ ΑΡΙΑ ΚΑΙ ΒΑΣΟΥΛΑ ΤΩΡΑ ΝΑ ΒΡΕΙΣ ΨΗΦΟΥΣ ΣΤΗΝ ΘΗΒΑ.ΕΓΩ ΠΡΟΣΩΠΙΚΑ ΠΕΡΙΜΕΝΩ ΝΑ ΜΕ ΠΑΡΟΥΝ ΤΗΛΕΦΩΝΟ ΚΑΙ Η ΔΥΟ,ΘΑ ΕΧΕΙ ΠΟΛΥ ΠΛΑΚΑ\nΑνώνυμος 29 Ιουνίου 2011 - 4:28 μ.μ.\n4.05 και 4.11 είσαι σίγουρος ότι τώρα δεν θα χρεωκοπήσουμε, ότι τώρα δεν θα πεινάσουμε;\nτσιράκια αυτών είστε και σταματήστε τα ψέμματα. Χορτάσαμε.\nΌσο για τους βουλευτές μας δεν νομίζω ότι νοιάστηκαν ποτε πραγματικά για τα προβλήματα του λαού. Δεν περίμενα και τίποτα καλύτερο από αυτούς.\nΑνώνυμος 29 Ιουνίου 2011 - 4:47 μ.μ.\nΒΟΛΕΜΕΝΟΣ ΣΕ ΚΑΜΙΑ ΟΛΥΜΠΙΑΚΗ ΘΑ ΕΙΝΑΙ ΚΑΙ ΑΥΤΟΣ.ΠΑΡΤΟ ΧΑΜΠΑΡΙ,ΕΜΕΙΣ ΠΟΥ ΨΗΦΗΣΑΜΕ ΠΑΣΟΚΟΛΑΜΟΓΙΑ,ΕΜΕΙΣ ΕΙΜΑΣΤΕ ΠΟΥ ΦΩΝΑΖΟΥΜΕ ΚΑΙ ΒΡΙΖΟΥΜΕ ΤΟΥΣ ΒΟΥΛΕΥΤΕΣ ΠΟΥ ΒΓΑΛΑΜΕ.ΠΡΙΝ ΤΙΣ ΕΚΛΟΓΕΣ ΑΥΤΟΙ Η ΚΥΡΙΟΙ ΚΛΕΓΑΝΕ,10 ΤΗΛΕΦΩΝΑ ΤΗΝ ΗΜΕΡΑ ΜΕ ΠΕΡΝΑΝΕ ΤΟΥΛΑΧΙΣΤΟΝ ΕΜΕΝΑ,ΑΣ ΕΡΘΟΥΝ ΤΩΡΑ.ΜΕ ΦΟΡΑ ΟΜΩΣ..........\nΑνώνυμος 29 Ιουνίου 2011 - 4:52 μ.μ.\nΌσοι λέτε ότι ψηφίζατε ΠΑΣΟΚ και τώρα βρίζετε, είστε Νεοδημοκράτες και εποφθαλμιάτε τον κυβερνητικό θώκο.\nΠαραδεχτείτε ότι αν ήταν η ΝΔ δεν θα λέγατε τα ίδια.\nΕπιτέλους στηρίξτε το σωστό. Χρεοκοπία ή σωτηρία. Το ΠΑΣΟΚ επέλεξε σωτηρία. Ο λαός μας είναι ηλίθιος.\nΑνώνυμος 29 Ιουνίου 2011 - 4:57 μ.μ.\nΤο θέμα είναι να δούμε τι θα κάνουμε τώρα. Να συζητήσουμε, να βρούμε λύσεις, να διώξουμε και να απομονώσουμε κάθε πολιτική βρωμιά. Να αντισταθούμε. Να διασφαλίσουμε εμείς για τους εαυτούς μας και τα παιδιά μας ότι δεν θα επαναλάβουμε λάθη του παρελθόντος. Να αλλάξουμε το σκηνικό του βολέματος και της προσωπικής εξυπηρέτησης. εμείς οι ίδιοι να αχρηστεψουμε αυτό το σύστημα του προσωπικού βολέματος που συντηρεί τέτοιους πολιτικούς στην εξουσία.\nΑνώνυμος 29 Ιουνίου 2011 - 5:00 μ.μ.\nΕΙΜΑΙ 32 ΧΡΟΝΩΝ,ΑΠΟ ΤΑ 8 ΓΡΑΦΩ ΣΥΝΘΗΜΑΤΑ ΣΤΟΥΣ ΔΡΟΜΟΥΣ ΓΙΑ ΤΟ ΠΑΣΟΚ,ΕΙΜΑΙ ΑΝΘΡΩΠΟΣ ΤΟΥ ΠΑΣΟΚ ΑΛΛΑ ΤΩΡΑ ΝΤΡΕΠΟΜΑΙ ΠΡΑΓΜΑΤΙΚΑ.ΝΤΡΕΠΟΜΑΙ ΠΟΥ ΨΗΦΗΣΑ ΠΑΣΟΚ,ΕΙΜΑΙ ΠΑΣΟΚ ΑΠΟ ΙΔΕΛΟΓΙΑ,ΗΜΟΥΝ ΜΑΛΛΟΝ ΠΑΣΟΚ ΑΠΟ ΙΔΕΟΛΟΓΙΑ,ΔΕΝ ΕΙΜΑΙ ΒΟΛΕΜΕΝΟΣ ΣΕ ΔΗΜΟΣΙΑ ΥΠΗΡΕΣΙΑ.ΕΣΕΝΑ ΣΕ ΒΛΕΠΩ ΝΑ ΔΟΥΛΕΥΕΙΣ ΣΕ ΚΑΝΑ ΔΗΜΟ ΚΑΙ ΤΑ ΛΕΣ ΑΥΤΑ........ΜΗΠΩΣ ΕΠΕΣΑ ΜΕΣΑ?\nΑνώνυμος 29 Ιουνίου 2011 - 5:02 μ.μ.\nΟ λαός είναι ηλίθιος γιατί εδώ και πολλά χρόνια αφήνεται να γίνει το μπαλάκι στα χέρια μία της ΝΔ και μία του ΠΑΣΟΚ. Τώρα τελευατία όμως φίλε μου κάτι αλλάζει. Είδες πως απαξιώθηκαν οι βουλευτές μας; Έτυχε να είμαι σε εκδήλωση συλλόγου και να περάσει βουλευτής αντιπολίτευσης και να μην γυρίσει ούτε ένας να τον χαιρετήσει.\n¨οσο για το περίφημο δίλλημα ξεπούλημα ή χρεωκοπία την απάντηση την ξέρεις πολύ καλά μόνος σου. ότι και όλα θα τα ξεπουλήσουμε σαν χώρα αλλά και είμαστε και καταδικασμένοι στη φτώχια. Για τον πολύ λαό μιλάω όχι για σένα. Εσύ θα έχεις τον τρόπο σου φαίνεται.\nΔεν είμαι βολεμένος. Άλλα έχω μάθει να λέω την αλήθεια. Να λέω ότι όταν είσαι ΠΑΣΟΚ είσαι πάντα ΠΑΣΟΚ. Όταν είσαι ΝΔ, είσαι ΝΔ.\nΤώρα εσύ που τα λες αυτά. Ότι έχεις κολλήσει αφίσες του ΠΑΣΟΚ, μήπως πρέπει να γιαουρτώσουν και να περιφρονούν και σένα; Εγώ ψήφισα ΠΑΣΟΚ αλλά δεν λυπάμαι. Γιατί η σωτηρία του κόσμου δεν μπορεί να έρθει από νεοφιλελεύθερες πολιτικές της ΝΔ. Παρά μόνον από σοσιαλιστικές πολιτικές.\nΑνώνυμος 29 Ιουνίου 2011 - 5:09 μ.μ.\nΤι ελπίδες θα έχει η χώρα μας από τώρα και πέρα;;;;;\nΚαταρχήν χάθηκε η εθνική μας κυριαρχία.\nΘα ξεπουλήσει, για ψίχουλα, τον πλούτο της, θα χρωστάει κάθε χρόνο και περισσότερους τόκους, τόσους που ούτε αυτούς δεν θα μπορεί να πληρώνει. Ο λαός της είναι καταδικασμένος στην ανεργία και την φτώχια. Τι μέλλον έχει η χώρα μας και ο λαός της μετά το μεσοπρόθεσμο; ΚΑΝΕΝΑ.\nΓια αυτό το δίλλημα μνημόνιο ή χρεωκοπία έχει ήδη απαντηθεί.\nΑνώνυμος 29 Ιουνίου 2011 - 5:12 μ.μ.\nΑυτός που ζούμε σήμερα;\nΚάτσε και έρχεται καλύτερος ΣΟΣΙΑΛΙΣΜΟΣ από αύριο.\nΑνώνυμος 29 Ιουνίου 2011 - 5:13 μ.μ.\nΕΣΥ ΓΙΑΤΙ ΝΑ ΛΥΠΑΣΑΙ?ΤΗΝ ΕΚΑΝΕΣ ΤΗΝ ΔΟΥΛΕΙΤΣΑ ΣΟΥ.ΜΑ ΕΜΕΝΑ ΜΟΥ ΤΗΝ ΛΕΝΕ ΓΙΑΤΙ ΠΗΡΑ ΚΟΣΜΟ ΜΑΖΙ ΜΟΥ ΚΑΙ ΨΗΦΗΣΑΝ ΤΟ ΚΟΛΟΠΑΣΟΚ.ΡΟΜΠΑ ΕΧΩ ΓΙΝΕΙ(ΝΑ ΣΤΟ ΠΩ ΛΑ'Ι'ΚΑ)\nΑνώνυμος 29 Ιουνίου 2011 - 5:15 μ.μ.\nΘες να μας πεις ότι η πολιτική του ΠΑΣΟΚ δεν είναι νεοφιλελευθερη;;;;;\nΑ.ΧΑΧΑΧΑ. Το άλλο με τον ΤΟΤΟ το ξέρεις;\nΑνώνυμος 29 Ιουνίου 2011 - 5:19 μ.μ.\nΡΕ ΠΑΙΔΙΑ Ο ΑΝΘΡΩΠΟΣ ΠΟΥ ΤΑ ΛΕΕΙ ΑΥΤΑ ΕΙΝΑΙ ΤΣΙΡΑΚΙ ΤΟΥ ΠΑΣΟΚ ΚΑΙ ΤΟ ΠΑΣΟΚ ΤΟΝ ΖΕΙ ΚΑΙ ΤΟΝ ΕΧΕΙ ΣΠΟΥΔΑΣΕΙ.ΜΗΝ ΔΙΝΕΤΕ ΣΗΜΑΣΙΑ\nΑνώνυμος 29 Ιουνίου 2011 - 5:20 μ.μ.\nκαι καλά να πάθεις. Ας πρόσεχες. Κοίτα από τώρα και πέρα τι θα κάνεις. για να μην είσαι ρόμπα.\nΑνώνυμος 29 Ιουνίου 2011 - 5:21 μ.μ.\nΓια αυτό πρέπει εμείς που κοιτάμε το παρόν μας και το μέλλον των παιδιών μας με δέος κάτι να κάνουμε. Δεν συμφωνείς;\nΑνώνυμος 29 Ιουνίου 2011 - 5:22 μ.μ.\nΣΥΜΦΩΝΟ ΚΑΙ ΠΑΡΑΔΕΧΟΜΑΙ ΟΤΙ ΕΚΑΝΑ ΜΑΛΑΚΙΑ\nΑνώνυμος 29 Ιουνίου 2011 - 5:28 μ.μ.\nΞΑΝΑΛΕΩ. ΤΩΡΑ ΤΙ ΚΑΝΟΥΜΕ; πρέπει να αντισταθούμε. Πρέπει να διορθώσουμε τα πράγματα εμείς ο λαός. Πέρα από κόμματα και βλακείες. Μπορούμε. Δεν είμαστε και τόσο χαζός λαός. Ούτε ανίκανοι. όΤαν θέλουμε δουλεύουμε και τα κάνουμε όλα μία χαρά.\nΑνώνυμος 29 Ιουνίου 2011 - 5:31 μ.μ.\nΝα συζητήσουμε σε τοπικό επίπεδο, άνθρωποι που μάλλον γνωριζόμαστε και μεταξύ μας, για το πως θα ανταπεξέλθουμε και θα στηρίξουμε ο ένας τον άλλο στις δύσκολες μέρες που έρχονται.\nΑνώνυμος 29 Ιουνίου 2011 - 5:53 μ.μ.\nΑυτό δεν πρόκειται να γίνει. Ο καθένας είναι μόνος του. Εγώ θα ξαναψηφίσω το κόμμα μου. Το κόμμα που με μεγάλωσε. Με έβαλε στην Ολυμπιακή, μου χάρισε μισθό και άνεση. Χρόνο να έρχομαι στην Αλίαρτο και να συμμετέχω στις γιορτές της.\nΘέλω να συνεχίσω αυτή τη ζωή και όχι να χρεοκοπήσουμε. Ή το καταλαβαίνετε είτε όχι, το μέλλον ανήκει στο ΠΑΣΟΚ και στο όραμα του Ανδρέα Παπανδρέου.\nΑνώνυμος 29 Ιουνίου 2011 - 6:45 μ.μ.\nΑΣ ΕΙΝΑΙ ΚΑΛΑ Ο ΑΛΕΚΟΣ Ο ΑΚΡΙΒΑΚΗΣ ΠΟΥ ΣΑΣ ΕΚΑΝΕ ΑΝΘΡΩΠΟΥΣ.ΓΙΔΙΑ ΘΑ ΦΥΛΑΓΑΤΕ ΣΤΟ ΒΟΥΝΟ ΑΚΟΜΑ, ΚΑΙ ΘΑ ΒΑΡΑΓΑΤΕ ΦΛΟΓΕΡΑ\nΑνώνυμος 29 Ιουνίου 2011 - 6:48 μ.μ.\nΛίγα τα λόγια σου για τον Αλέκο. Όλη η Βοιωτία είναι πράσινη από αυτόν. Έδωσε ψωμί και κρασί στα σπίτια μας. Αν δεν ήταν ο Αλέκος δεν ήταν ούτε ο Πεγαντάς ούτε ο Μουλκιώτης στην Περιφέρεια.\nΕίτε θες είτε όχι ο Αλέκος ο Ακριβάκης μας μας έκανε ανθρώπους σε αυτον το νομό.\nΟύτε περιφέρεια θα είχαμε ούτε δουλειές.\nΑνώνυμος 29 Ιουνίου 2011 - 6:53 μ.μ.\nΤΟΝ ΑΛΕΚΟ ΤΟΝ ΞΕΡΩ ΚΑΛΥΤΕΡΑ ΑΠΟ ΕΣΕΝΑ ΦΙΛΑΡΑΚΙ.ΑΣΤΟ ΜΗΝ ΤΟ ΑΝΑΛΥΣΟΥΜΕ ΤΟ ΘΕΜΑ.ΣΑΣ ΛΥΠΑΜΑΙ ΟΜΩΣ\nΑνώνυμος 29 Ιουνίου 2011 - 6:57 μ.μ.\nΑν τον ήξερες δεν θα μίλαγες έτσι.\nΘα καταλάβαινες ότι τώρα η χώρα απέφυγε την χρεοκοπία. Ο Αλέκος, η Τσόνογλου και οι λοιποί αγαπούν τον τόπο τους. Δεν θα έκαναν ποτέ κακό σε εμάς. Μας έβαλαν στην Ολυμπιακή. Τα φάγαμε. Και τώρα θα βρούμε και λύση για να μην τα πληρώσουμε ακριβά.\nΑνώνυμος 29 Ιουνίου 2011 - 6:59 μ.μ.\nΦΙΛΕ ΤΡΑΒΑ ΣΕ ΚΑΝΑ ΨΥΧΙΑΤΡΟ,ΔΕΝ ΠΡΕΠΕΙ ΝΑ ΕΙΣΑΙ ΚΑΛΑ.ΑΠΟ ΤΟ ΠΟΛΥ ΓΛΥΨΙΜΟ ΜΑΣ ΕΚΑΝΕΣ ΜΟΥΣΚΕΜΑ\nΑνώνυμος 29 Ιουνίου 2011 - 9:02 μ.μ.\nρε εσυ πρεπει νασαι πολυ μαπας μα παρα πολυ .\nμιλας ακομα για πασοκ ηλιθιε και για νδ?\nΑνώνυμος 29 Ιουνίου 2011 - 9:27 μ.μ.\nειστε ολοι για τα μπαζα αν ακομη μιλατε για ΠΑΣΟΚ και ΝΔ.\nΕΝΑΣ ΠΡΩΗΝ ΠΑΣΟΚΤΖΗΣ....\nΑνώνυμος 29 Ιουνίου 2011 - 10:08 μ.μ.\nειμαι πολυ ευτυχισμενος που καταφεραν τα τρια λαμογια του ΠΑΣΟΚ ΒΟΙΩΤΙΑΣ να σωσουν τη χωρα απο την χρεοκωπια.ο ενας ειναι σαν να εχει παρει λιγμενα. η αλλη σαν να μας λεει αθλητικα και οσο για την κ Τσου.....λου δεν εχω λογια. χα χα χα.\nΑλλα θα εχουν το θρασος να ξαναρθουν. Για να να δουμε τη θα εχουν να μας πουν;\nΑνώνυμος 29 Ιουνίου 2011 - 10:46 μ.μ.\nΑνώνυμος 29 Ιουνίου 2011 - 10:56 μ.μ.\nΒρε ηλίθιε!!!! Εσύ που καμαρώνεις ότι μπήκες στην Ολυμπίακη με μέσο θα έχεις αύριο να φας;;;;; Τα παιδιά σου, αν έχεις, ποιός θα στα βολέψει αύριο σε μία χώρα καταχρεωμένη και δεμένη σκλάβα στο άρμα του ΔΝΤ;;;;; Κάτι τέτοιοι σαν κι εσένα πήρανε έναν ολόκληρο λαό στον λαιμό τους. ΗΛΙΘΙΟΙ!!!!!!!!!!!!! Όσο για τους βουλευτές μας βεβαίως και νοιάζονται για τον τόπο μας. Δεν αμφιβάλουν ούτε οι πέτρες για αυτό. Με αυτές όμως θα τους πάρουμε αν τους δούμε πουθενά εμείς που αγωνιστήκαμε να ζήσουμε χωρίς μέσα και βουλευτές να μας βολέψουν κάπου. Αλλά ζήσαμε μέχρι τώρα με αξιοπρέπεια και ήρθε το δικό σου ΠΑΣΟΚ να μας κλέψει όλα τα όνειρα, τα δικά μας και των παιδιών μας, γιατί εμείς έχουμε παιδιά, και είχαμε και ελπίδες για το μέλλον τους, που δεν υπάρχει πια σε αυτή τη χώρα. Χάρη στο δικό σου ΠΑΣΟΚ και στη δικιά τους ΝΔ.\nΑνώνυμος 30 Ιουνίου 2011 - 9:14 π.μ.\nΑνώνυμος 30 Ιουνίου 2011 - 8:56 μ.μ.\nΤελικά αυτή η περίφημη ομάδα των 16 μας δούλεψε κανονικά ρίχνοντας μας στάχτη στα μάτια, αλλα τελικά αποδείχτηκαν σαπουνόφουσκες και τζάμπα μάγκες.\nΤόγια είσαι ωραίος.\nΑνώνυμος 30 Ιουνίου 2011 - 9:08 μ.μ.\nΑνώνυμος 1 Ιουλίου 2011 - 3:40 μ.μ.\nποσο νουμερα εισαστε που ασχολεισται με μαλακες..... τοσα χρονια μας τα ειχατε κανει κουδουνια με τις γνωριμιες σας,παρτε το μακρυτερο τωρα και καλο δρομο.... ξυπνατε ρε χαζουλιακες!!!!\nεσεισ εισται που τα φαγατε μαζι.\nΑνώνυμος 2 Ιουλίου 2011 - 7:38 μ.μ.\nεχω μια ερωτηση, αν,λεω αν ειχα ασπαστει κατουρημενες ποδιες για να μπω π.χ στην ολυμπιακη,μετα,ματσωμενος ξανα ασπαζομουν για το γυναικακι μου,και να τα επιδοματα -ειδικης θεσης περιπου οκτακο το μηνα- και μετα, για τα παιδια μου πως νομιζεται οτι τα εξασφαλισα , ετσι με την αξια τους κι οχι με ξενες πλατες -κατα το ασμα- κ το ψιλοκαταπατημενο οικοπεδακι με το σαλε στυλ πανω στον αφρο,και τωρα απολαμβανω, στα κοινα εχω αποψη, τα παιδια μου σε ηλικεια γαμου,τα ταξιδια μου στο εξωτερικο,κ κατι ψιλα ταχω βγαλει εξω,-συνεχιστε το σεναριο- εγω που ΔΕΝ εκανα τιποτα απ ολα αυτα,κ μεγαλωνω τα παιδια μου με την λογικη της αξιοκρατιας,ποσο πρεπει να μαστιγωθω, και που να πα να ζησουν, -γιατι να αλλαξουν τωρα οι ελληνες νοοτροπια,το βλεπουμε καθημερινα-ο σωζων ευατον... ε,εερχεται ας κοιταχθουμε στα ματια, Ολοι γνωριζομαστε, σσσσ κοινο μας μυστικο ε?\nΑνώνυμος 4 Ιουλίου 2011 - 9:23 μ.μ.\nΣτάχτη να γίνει το ΠΑΣΟΚ και όλοι οι αλήτες που ακόμα το υποστηρίζουν!\nΚαι οι ανόητοι που υπερηφανεύονται πως μπήκαν στην Ολυμπιακή με το άλλο λαμόγιο καλό θα είναι να θυμούνται πως η εταιρεια αυτή χρεωκόπησε.


Αποκτώντας κουλτούρα ομάδας...πετυχαίνουμε. - Κατερίνα Τσεμπερλίδου Αποκτώντας κουλτούρα ομάδας...πετυχαίνουμε. - Κατερίνα Τσεμπερλίδου Αποκτώντας κουλτούρα ομάδας...πετυχαίνουμε. - Κατερίνα Τσεμπερλίδου\nPost by: Αλέξανδρος Δρίβας 25/06/2019 0 comments\t479 views\nΣυνδέεται άραγε η επιτυχία με τον χαρακτήρα μας; Αν ναι, πώς; Κάθε άνθρωπος έχει τη δική του ξεχωριστή μέθοδο επίτευξης στόχων. Πιο αποτελεσματική μέθοδος, είναι πάντα εκείνη που μας δίνει καλό αποτέλεσμα στον λιγότερο δυνατό χρόνο. Ο χαρακτήρας μας θα καθορίσει σε μεγάλο βαθμό την αποτελεσματικότητα και την ταχύτητα περαίωσης των έργων μας. Είμαστε ομαδικοί; Παίζουμε για την ομάδα; Ή μήπως είμαστε ”για τον εαυτό μας”; Ένα είναι το βέβαιο: Μόνος πας πιο γρήγορα, μαζί με άλλους, πας πιο μακριά! Πώς θα γίνουμε πιο ομαδικοί;\n1. Αλλάζοντας …γλώσσα.\nΈνας από τους βασικούς λόγους για τον οποίον φλερτάρουμε διαρκώς με την αποτυχία, είναι ο χαρακτήρας μας. Αλήθεια, πόσες φορές χρησιμοποιούμε στη σκέψη μας ή στη γλώσσα μας το ”εγώ”; Η γλώσσα διαμορφώνει σκέψη και η σκέψη με τη σειρά της, πράξεις. Ο ατομοκεντρισμός οδηγεί πάντα σε δεινά. Πιστεύουμε ότι οι στόχοι μας θα υλοποιηθούν πιο γρήγορα και πιο αποτελεσματικά αν επιστρατεύσουμε μόνο το εγώ μας. Και όμως, κάνουμε μεγάλο λάθος. Το να μοιραζόμαστε ρόλους, αρμοδιότητες, οφέλη και σκέψεις αποτελεί τον ασφαλέστερο δρόμο προς την επιτυχία. Κανείς δε θα πιστέψει στο όραμά μας αν δει ότι είναι ατομικό. Χάνουμε σε “δημοφιλία” και μαζεύουμε “εχθρούς” όταν δρούμε μονομερώς. Είναι απαραίτητο να μας γίνει συνήθεια λοιπόν η μετατροπή του “εγώ” σε ”εμείς”. Όλοι μαζί να προσπαθούμε, όλοι μαζί να χάνουμε, όλοι μαζί να κερδίζουμε.\n2. Ανθρώπινη και φιλική συμπεριφορά.\nΈνας μύθος που έχει επικρατήσει, είναι πως η επαγγελματική διάσταση πρέπει να ξεχωρίζεται από την ανθρώπινη. Οι πιο πετυχημένες ιδέες αλλά και οι πιο αποτελεσματικές εταιρείες, έχουν καταρρίψει αυτόν τον μύθο. Η ομαδική απόδοση, αυξάνεται κατακόρυφα όταν ενώνουμε την επαγγελματική διάσταση με την ανθρώπινη. Δεν είμαστε ρομποτάκια. Κάποιο μέλος της ομάδας, μπορεί να περνάει περίοδο “ξηρασίας”. Ένας συνάδελφος μπορεί να έχει προσωπικά προβλήματα που τον καθιστούν λιγότερο παραγωγικό τη συγκεκριμένη περίοδο. Αν διαθέτουμε σωστή κουλτούρα ομάδας, θα σπεύσουμε να βοηθήσουμε τους συναδέλφους που αντιμετωπίζουν δυσκολίες απόδοσης και αντιμετωπίζουν προβλήματα. Η ανθρώπινη διάσταση της συνεργασίας είναι πολύ σημαντική έτσι ώστε ένας συνάδελφος να νιώθει ότι μας έχει σαν δεύτερη οικογένεια. Η περιφρόνηση των προσωπικών προβλημάτων των συνεργατών μας, οδηγεί στην αποξένωσή μας ως προς αυτούς και τελικά, σε κακή συνεργασία που πλαισιώνεται από καχυποψία και αντιπάθεια. Τα αποτελέσματα των επαγγελματικών προσπαθειών μας, θα επηρεαστούν πολύ αρνητικά. Όταν κάτι δεν πάει καλά λοιπόν, είτε αφορά κόπωση συναδέλφων είτε αψιμαχίες, σπεύδουμε φιλικά και ανθρώπινα να λύσουμε τα προβλήματα και να γεφυρώσουμε τις διαφορές.\n3. Αλληλοκάλυψη και ανιδιοτέλεια.\nΈνα επαγγελματικό περιβάλλον, σε καταστάσεις πίεσης, τείνει να γίνεται χαοτικό. Οι αρμοδιότητες που έχουν μοιραστεί στην ομάδα, ξαφνικά αλλάζουν χέρια λόγω της πίεσης χρόνου και εξελίξεων. Οτιδήποτε συλλογικό, δοκιμάζεται σε τέτοιες καταστάσεις. Μια ομάδα εργασίας αποδεικνύει ότι είναι ομάδα, μόνο στα δύσκολα και μόνο όταν τα πράγματα κυλούν εκτός προγράμματος. Σε αυτές τις καταστάσεις, σκεφτόμαστε το καλό της ομάδας. Αυτό σημαίνει: Δεν κοιτάμε να γλιτώσουμε τον εαυτό μας από κόπο και συνέπειες. Αντίθετα, προσπαθούμε να δείξουμε πρώτοι το καλό παράδειγμα και να βγούμε μπροστά. Χρειάζεται να καλύπτουμε τα κενά των συναδέλφων μας, αντί να τους υπενθυμίζουμε ότι ”είναι δική τους αρμοδιότητα”. Η αλληλεγγύη δεν είναι μόνο ηθική, είναι εξαιρετικά αποτελεσματική όταν έχουμε να κάνουμε με λειτουργία επαγγελματικού περιβάλλοντος. Αν οι συνεργάτες μας βλέπουν ότι είμαστε ομαδικοί παίκτες και ότι λειτουργούμε ανιδιοτελώς σε εξαιρετικά κρίσιμες περιστάσεις, τότε μας δίνουν το ”μετάλλιο” της εμπιστοσύνης. Η εμπιστοσύνη είναι το κλειδί επιτυχίας μιας ομάδας και η μόνη γλώσσα που πρέπει να μιλάμε εντός της ομάδας! Ας αλλάξουμε λοιπόν, ας γίνουμε πιο αλτρουιστές για να πετύχουμε περισσότερα! Τα οφέλη πολλαπλασιάζονται, όταν τελικά μοιράζονται…\nΦωτό από: Let’s talk about it